title: ব্ল্যাকস্টোন লাইব্রেরি

text: ভবনটি নকশা করেছেন স্থপতি সোলন এস. বিমান এবং এটি ১৮৯৩ সালে ওয়ার্ল্ডস কলম্বিয়ান এক্সপোজিশনে প্রদর্শিত বিমানের মার্চেন্ট টেইলরস বিল্ডিং, উপহৃদের মুখোমুখি একটি গম্বুজবিশিষ্ট মন্দির, এবং এথেনীয় এক্রোপলিসের ইরেকথিয়ামের আদলে তৈরি। গ্রিক পুরাণ অনুযায়ী দেবী দেমেতের এরেখথেউসের শাসনামলে পৃথিবীতে কৃষি এবং সভ্যতা প্রদান করেন। গ্রন্থাগারের রোটুন্ডা ম্যূরালগুলোতে বিভিন্ন বিষয়ের নাম রয়েছে: "শ্রম", "সাহিত্য", "শিল্প" এবং "বিজ্ঞান"।


title: ব্ল্যাকস্টোন লাইব্রেরি

text: ভবনটির বৈশিষ্ট্যের সারাংশ হলো: টিফানি রীতির গম্বুজ; মার্বেলের তৈরি খাম এবং রোটুন্ডা ও করিডোরের দেয়াল; ওয়ার্ল্ডস কলম্বিয়ান এক্সপোজিশনের ম্যূরালশিল্পী অলিভার ডেনেট গ্রোভারের আঁকা ৪টি রোটুন্ডা ম্যূরাল; ১ বর্গ ইঞ্চি (২.৫ বর্গ সে.মি.) ইতালীয় মার্বেল মোজাইক ফ্লোরিং; কাচের মেজানিন ফ্লোর; ওজনের ব্রোঞ্জের পাত, তামার দৃঢ় সামনের বহিঃদরজা; ২টি ওজনের ব্রোঞ্জ এবং কাচের অন্তঃদরজা; পুরু গ্রানাইট দেয়াল; এবং আয়োনিক কলাম।


title: ব্ল্যাকস্টোন লাইব্রেরি

text: ভবনটির বড়দের পড়ার কক্ষটি নির্দিষ্টভাবে তৈরি মেহগনি আসবাবপত্র দ্বারা সজ্জিত। এছাড়াও এখানে মানানসই অন্তর্বিষ্ট তাক এবং বিশেষভাবে তৈরি ব্রোঞ্জ বাতি রয়েছে। সার্কুলেশন ডেস্ক এলাকায় দুই সারি বিশিষ্ট ব্রোঞ্জ সজ্জিত বইয়ের তাক রয়েছে। এখানের মেজানিন ফ্লোর কাচের টুকরো দ্বারা সজ্জিত।


title: ব্ল্যাকস্টোন লাইব্রেরি

text: যদিও দক্ষিণ ব্ল্যাকস্টোন এভিনিউয়ের ফিফটি থার্ড স্ট্রিটের দক্ষিণের কিছু অংশ দুদিকের যান চলাচল অনুমোদন করে, গ্রন্থাগারের কাছে এটি উত্তরদিকের একমুখী রাস্তা যা ১৪৩৬ ইস্ট ব্লকের উত্তর দিক দিয়ে বেরিয়ে গিয়ে ৪৯০০ দক্ষিণে ব্ল্যাকস্টোন গ্রন্থাগারের পশ্চিমে (পিছনে) শেষ হয়। (কেনউডের মানচিত্র নিচের বহিঃসংযোগে এবং ডানের ছবিতে দেখুন)। গ্রন্থাগার নির্মাণের পরে রাস্তাটির নামও টিমোথি ব্ল্যাকস্টোনের নামে রাখা হয়। গ্রন্থাগারটি ব্ল্যাকস্টোন এভিনিউয়ের নিকটে অবস্থান সত্ত্বেও এর ঠিকানা ধারণ করে না। ব্ল্যাকস্টোন হোটেল এবং নিকটবর্তি ব্ল্যাকস্টোন থিয়েটারও (বর্তমানে মের্লে রেসকিন থিয়েটার) নামকরণ করা হয়েছিল টিমোথি ব্ল্যাকস্টোনের নামে, তাদের জায়গায় যার বাসভবন অবস্থিত ছিল।


title: নৈহাটি রেল স্টেশন

text: নৈহাটি রেল স্টেশন হল শিয়ালদহ-রানাঘাট লাইন ও নৈহাটি-ব্যান্ডেল লিঙ্কের একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলায় অবস্থিত। এই স্টেশনটি নৈহাটি ও আশেপাশের অঞ্চলকে পরিষেবা প্রদান করে।এর পূর্ববর্তী স্টেশন হল কাঁকিনাড়া রেলওয়ে স্টেশন।


title: নৈহাটি রেল স্টেশন

text: ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি খুলে দেওয়া হয়। ইস্টার্ন বেঙ্গল রেলওয়ে হুগলি নদীর পূর্ব পাড়ে রেল পরিষেবা প্রদান করত। এই অঞ্চল সেই সময় অবিভক্ত ছিল।


title: নৈহাটি রেল স্টেশন

text: ১৮৮৭ সালে জুবিলি সেতু খলে দেওয়া হলে নৈহাটি হাওড়া-বর্ধমান মেন লাইনের ব্যান্ডেল স্টেশনের সঙ্গে যুক্ত হয়।


title: নৈহাটি রেল স্টেশন

text: শিয়ালদহ-রানাঘাট সেক্টরটি ১৯৬৩-৬৪ সালে এবং ব্যান্ডেল-নৈহাটি লিঙ্ক ১৯৬৫-৬৬ সালে বৈদ্যুতিকরণ করা হয়।


title: নৈহাটি রেল স্টেশন

text: নৈহাটির ক্যারেজ ও ওয়াগন ডিপোটি এয়ার ও ভ্যাকুওম ব্রেক পরীক্ষা এবং সিক লাইন মেরামতির কাজ করে। বাংলাদেশ-গামী ট্রেনগুলিকে এখানে পরীক্ষা ও মেরামত করা হয়।


title: নৈহাটি রেল স্টেশন

text: ২০১২-১৩ সালের রেল বাজেটে নৈহাটিতে একটি নতুন কোচিং টার্মিনাল স্থাপনের প্রস্তাব দেওয়া হয়েছিল। বঙ্কিমচন্দ্র চট্টোপাধ্যায়ের স্মরণে একটি জাদুঘরের প্রস্তাবও দেওয়া হয়েছিল।


title: নৈহাটি রেল স্টেশন

text: ভারতীয় রেল নৈহাটি রেল স্টেশনের কাছে একটি মাল্টিফাংশনাল কমপ্লেক্স স্থাপনের পরিকল্পনা করেছে যাতে রেলপথ ব্যবহারকারীরা দোকান, ফুড স্টল ও রেস্তোরাঁ, বুক স্টল, টেলিফোন বুথ, ওষুধ ও মনিহারি দোকানের সুবিধা পেতে পারেন।


title: নৈহাটি রেল স্টেশন

text: হুগলি নদীর উপর ২০৭ কোটি টাকা ব্যয়ে একটি নতুন দীর্ঘ সেতু নির্মিত হয়েছে । এই সেতুটি ১৮৮৭ সালে নির্মিত জুবিলি সেতুর পরিবর্ত হিসেবে ব্যবহৃত হচ্ছে ।গরিফা উচ্চ বিদ্যালয়


title: শিলিগুড়ি টাউন রেল স্টেশন

text: শিলিগুড়ি টাউন রেল স্টেশন হল ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে রেল-পরিষেবা প্রদানকারী তিনটি রেল স্টেশনের অন্যতম (অন্য দুটি স্টেশন হল শিলিগুড়ি জংশন রেল স্টেশন ও নিউ জলপাইগুড়ি রেল স্টেশন)।


title: শিলিগুড়ি টাউন রেল স্টেশন

text: ১৯৭৮ সালে কলকাতা (পরবর্তীকালে শিয়ালদহ স্টেশন) স্টেশন থেকে দুটি ধাপে রেল যোগাযোগ স্থাপিত হয় - কলকাতা থেকে পদ্মা নদীর দক্ষিণ পাড়ে দামুকেয়া ঘাট পর্যন্ত ব্রড গেজ লাইন এবং নদীপথে এপারে সে শিলিগুড়ি পর্যন্ত লাইন। ১৮৮১ সালে ন্যারো গেজ শিলিগুড়ি-দার্জিলিং লাইনটি যুক্ত হয়। ১৯২৬ সালে হার্ডিঞ্জ সেতু নির্মিত হল সমগ্র কলকাতা-শিলিগুড়ি লাইনটি ব্রড গেজে রূপান্তরিত করা হয়। ১৯৪৭ সালে দেশভাগ হলে লাইনটি খণ্ডিত হয়ে পড়ে। কারণ, এই লাইনের একটি বৃহৎ অংশ পূর্ব পাকিস্তানের অন্তর্ভুক্ত হয়।


title: শিলিগুড়ি টাউন রেল স্টেশন

text: স্বাধীন ভারতে বারসোই ও কিশানগঞ্জ (যথাক্রমে মিটার গেজ ও ন্যারো গেজ লাইন) স্টেশনের মাধ্যমে আপৎকালীন যোগাযোগরক্ষাকারী বন্দ্যোবস্ত করা হ্য। ১৯৪৯ সালে নতুন শিলিগুড়ি জংশন রেলওয়ে স্টেশন এবং ১৯৬১ সালে নতুন ব্রড গেজ নিউ জলপাইগুড়ি জংশন রেলওয়ে স্টেশন গঠিত হয়।


title: শিলিগুড়ি টাউন রেল স্টেশন

text:
এখানে, এই রেলওয়ে স্টেশন এ বহু বিখ্যাত ঐতিহাসিক ব্যক্তিত্বের পা পড়েছিল, কথিত আছে বাঘাযতীন (যতীন্দ্র নাথ মুখার্জী) এই স্টেশন-এ একসঙ্গে চার গোৱা সিপাহিদের সঙ্গে একাই লড়াই করে কাত করে দিয়েছিলেন।
বিশ্বকবি রবীন্দ্রনাথ ঠাকুর, তার মংপু এর বাড়ী যাওয়ার সময় এই স্টেশন এই পদার্পন করতেন।
নেতাজী সুভাষ, দেশবন্ধু চিত্তরঞ্জন এবং আরো বহু মানুষের পদধূলি ধন্য এই স্টেশন এখন নীরব হয়ে পড়ে রয়েছে।


title: ফস্টার-পেইন হাউস

text: ফস্টার-পেইন হাউস () হল রোড আইল্যান্ডের, পোটাকেটের, ২৫ বেলমন্ট স্ট্রি্টের একটি ঐতিহাসিক বাড়ি। বাড়িটি ১৮৭৮ সালে নির্মিত, বহু-চালা ছাদ বিশিষ্ট দুই তলা বাড়ি যা ক্ল্যাপবোর্ড বিশিষ্ট বাইরের কাঠের কাজ এবং অভ্যন্তরে ঐশ্বর্যশালী বৈঠকখানা রয়েছে। এছাড়াও কাঠামোর ত্রিকোণাকার ছাদ এবং ছোট গম্বুজ সাথে একটি মানানসই বহনযোগ্য বাড়ি। বাড়িটির মূলত মালিক এবং নির্মাতা হলেন থিওডোর ওয়াটার্স ফস্টার, কিন্তু এটি ১৮৮২ সালে বাড়িটি "জর্জ ডব্লিউ পেইনের" কাছে বিক্রি করা হয়। ফস্টার-পেইন হাউস, ১৯শ-শতাব্দীর শেষ দিকের একটি সুগঠিত এবং ভালভাবে সংরক্ষিত উপশহরীয় বাসস্থান হিসেবে স্থাপত্যের দিক দিয়ে উল্লেখযোগ্য একটি বাড়ি। এটি ১৯৮৩ সালে ঐতিহাসিক স্থানসমূহের জাতীয় নিবন্ধনে যোগ করা হয়।


title: ফস্টার-পেইন হাউস

text: বাড়িটি ১৮৭৮ সালে থিওডোর ওয়াটার্স ফস্টারের জন্য নির্মিত করা হয়েছিল। তিনি ১৯শে মে, ১৮৪৭ সালে জন্ম গ্রহণ করেন। তার মা "ওফেলিয়া রেমিংটন" এবং বাবা "চ্যান্সি ফস্টার"। তিনি পোটাকেটে শিক্ষা লাভ করেন এবং ১৮৬৩ সালে রোড আইল্যান্ড ক্যালভেরি যোগদান করেন। তিনি মার্কিন যুক্তরাষ্ট্রের গৃহযুদ্ধের সময় লাল নদীর প্রচারাভিযানে "নাথানিয়েল প্রেন্টিস ব্যাংকসের" অধীনে দায়িত্ব পালন করেন। ১৮৭৩ সালে, তিনি "স্যামুয়েল এইচ বেইলি" এবং "ওয়াল্টার ই. হোয়াইটের" সাথে একটি জুয়েলারী-ম্যানুফ্যাকচারিং পার্টনারশিপ গঠন করে যার নাম "হোয়াইট, ফস্টার ও কোম্পানি" দেওয়া হয়। ১৮৭৮ সালে হোয়াইটের অবসর গ্রহণের পরে, কোম্পানিটি "ফস্টার ও বেইলি" নামকরণ করা হয়। এই সময়, ফস্টার বাড়িটি নির্মাণ করে। এই বাড়িতে তিনি চার বছর বসবাস করেন এবং এখান থেকে তিনি রোড আইল্যান্ডের, প্রোভিডেন্সে তার কাজের জায়গায় যাতায়াত করতেন। ফস্টার একজন সফল জুয়েলারী ম্যানুফ্যাকচারিং ব্যবসায়ী ছিলেন। ১৯২৮ সালে তার মৃত্যুর পর তার ছেলে, থিওডোর ক্লাইড ফস্টার তার ব্যবসার উত্তরসূরী এবং সফল ব্যবসায়ী হন। ১৮৮২ সালে, থিওডোর ফস্টার বাড়িটি "জি.ডব্লিউ. পেইন ও কোম্পানির" মালিক "জর্জ ডব্লিউ পেইনের" কাছে বিক্রি করেন।


title: ফস্টার-পেইন হাউস

text: ১৮৭৮ সালে নির্মিত, ফস্টার-পেইন হাউস একটি বহু-চালা ছাদ বিশিষ্ট দুই তলা বাড়ি। বাড়ির এক তলার পশ্চিম পাশে একটি খোলা বারান্দা আছে, যার পিছন দিকে একটি রান্নাঘর রয়েছে এবং এক তলা প্রবেশ পথের পাশেই তিন দিকে কাচ দিয়ে ঘেরা একটি জানালা আছে। বাড়ির বাইরের ক্ল্যাপবোর্ড ও ঢালু ছাদের নিচে বাইরের দেয়ালের ত্রিকোণাকার অংশের সরু চূড়ার অধীনে কাঠের তৈরি সুবিন্যস্ত, বারান্দার বন্ধনী এবং পরিপাটি জানালা দ্বারা বাড়িটিকে বৈশিষ্ট্য প্রদান করা যায়। এই বাড়িতে তিন ধরনের জানালা ব্যবহার করা হয়েছে, এক কাচ বিশিষ্ট জানালা, একটির উপর একটি জোড়া কাচের জানালা এবং দুটির উপর দুটি কাচের জানালা।


title: ফস্টার-পেইন হাউস

text: পশ্চিমের ছোট প্রবেশ কক্ষের বারান্দা প্রধান সিঁড়িহলের দিকে নিয়ে যায়, যেখানে রয়েছে একটি বাকানো সিঁড়ি। প্রথম তলার কক্ষসমূহ দক্ষিণে একটি "এল" আকৃতির নকশায় সাজানো হয়েছে এবং পূর্ব দিকে রান্নাঘর স্থাপন করা হয়েছে। ভিতরের একটি কক্ষের সিলিং যা এনআরএইচপি-তে মনোনয়নপত্র উল্লেখ করা হয়নি, একটি প্রেসড টিনের দিয়ে পরিবর্তিত করা হয়েছে। বাড়ির দ্বিতীয় তলায় এনআরএইচপি মনোনয়নপত্র দ্বারা বর্ণনা করা হয়নি। মরহুম ভিক্টোরিয়ান কক্ষের ভিতরের বিবরণ দেন যে, সামনে বৈঠকখানায় একটি উত্কীর্ণ মার্বেল টুকরা আছে, সিলিং এর মাঝখানে একটি পদকের মত নকশা, যেখানে একটি সুদর্শন পিতলের ছয় গ্যাস লাইট (এখন বৈদ্যুতিক) বিশিষ্ট ঝার বাতি ঝুলানী আছে এবং স্ক্রোল-কাজের সাথে একটি সুচিত্রিত সিলিং রয়েছে। বৈঠকখানার পিছনে রেনেসাঁ পুনরুজ্জীবন ফ্রেমে আয়না দ্বারা আবৃত একটি মার্বেলকৃত স্লেটে কালো, লাল, ধূসর ও সাদা কারুকাজ করা টুকরা সমৃদ্ধিসহকারে সাজানো রয়েছে। এনআরএইচপি মনোনয়নপত্রে এই কাঠামোর একটি জিনিস বর্ণনা করা হয়নি, সেটি হল ২০১৩ সালের একটি ছবিতে গুম্বজটি ক্ষতিগ্রস্ত হয়েছে, তা দেখা যায়।


title: ফস্টার-পেইন হাউস

text: ফস্টার-পেইন হাউস, ১৯শ-শতাব্দীর শেষ দিকের চমৎকার অভ্যন্তরীণ বিবরণ এবং একটি মানানসই বহনযোগ্য বাড়ি, যা একটি সুগঠিত এবং ভালভাবে সংরক্ষিত শহরতলি বাসভবন হিসেবে স্থাপত্যের দিক দিয়ে একটি গুরুত্বপূর্ণ বাড়ি। এটি যে এলাকায় অবস্থিত তা ছিল একটি উচ্চবিত্ত শহরতলিসুলভ এলাকা, কিন্তু ১৯শ-শতাব্দীর শেষ দিকে এখানে বাণিজ্যিক ও শিল্প ভবনসমূহ প্রবেশ করে। ১৯৮৩ সালে বাড়িটি ঐতিহাসিক স্থানসমূহের জাতীয় নিবন্ধনে যোগ করা হয়েছিল।


title: আমানউল্লাহ খান

text: আমানউল্লাহ খান (পশতু: أمان الله خان, দারি: أمان الله خان, উর্দু: أمانالله خان, জুন ১৮৯২ – ২৫ এপ্রিল ১৯৬০) ছিলেন আফগানিস্তানের শাসক। ১৯১৯ থেকে ১৯২৯ খ্রিষ্টাব্দ পর্যন্ত তিনি শাসন করেছেন। তিনি প্রথমে আমির এবং ১৯২৬ খ্রিষ্টাব্দের পর থেকে বাদশাহ হিসেবে শাসন করেছেন। তৃতীয় ইঙ্গ-আফগান যুদ্ধের পর আফগানিস্তান যুক্তরাজ্যের প্রভাব মুক্ত স্বাধীন পররাষ্ট্রনীতি প্রয়োগে সক্ষম হয়। তার শাসনামলে বেশ কিছু রাজনৈতিক ও সামাজিক পরিবর্তন দেখা যায়। তিনি পাশ্চাত্য কায়দায় আফগানিস্তানকে আধুনিক করার প্রচেষ্টাকারী প্রথম আফগান শাসক। তবে হাবিবউল্লাহ কালাকানি ও তার অনুসারীদের জনপ্রিয় উত্থানের ফলে তিনি এই কাজে সফল হননি। ১৯২৯ খ্রিষ্টাব্দের ১৪ জানুয়ারি আমানউল্লাহ খান ক্ষমতা ত্যাগ করে ব্রিটিশ ভারতে পালিয়ে যান। সেখান থেকে ইউরোপে চলে যান। ১৯৬০ খ্রিষ্টাব্দে তিনি সুইজারল্যান্ডের জুরিখে মৃত্যুবরণ করেছেন।


title: আমানউল্লাহ খান

text: আমানউল্লাহ খান ১৮৯২ খ্রিষ্টাব্দের ১ জুন কাবুলের নিকটবর্তী পাগমানে জন্মগ্রহণ করেছেন। তিনি আমির হাবিবউল্লাহ খানের তৃতীয় পুত্র। আমানউল্লাহ খান কাবুলের গভর্নর হন। সেনাবাহিনী ও কোষাগার তার নিয়ন্ত্রণে ছিল। অধিকাংশ উপজাতীয় নেতাদের সমর্থন তিনি পেয়েছিলেন।


title: আমানউল্লাহ খান

text: রুশ বিপ্লবের পর রাশিয়া ও যুক্তরাজ্যের মধ্যে দূরত্ব তৈরি হয়। বৈদেশিক নীতির ক্ষেত্রে স্বাধীনতা অর্জ‌নের জন্য আমানউল্লাহ খান এই সুযোগ কাজে লাগান। ১৯১৯ খ্রিষ্টাব্দের ৩ মে আফগানিস্তান ব্রিটিশ ভারতের উপর হামলা চালায়। এর ফলে তৃতীয় ইঙ্গ-আফগান যুদ্ধ শুরু হয়। প্রাথমিক সাফল্যের পর যুক্তরাজ্য প্রথম বিশ্বযুদ্ধ পরবর্তী নিয়ে ব্যস্ত থাকায় যুদ্ধ দ্রুত স্থগিত হয়। ১৯১৯ এর শেষের দিকে যুদ্ধবিরতি হয়। এরপর আফগানিস্তান সম্পূর্ণ ব্রিটিশ প্রভাব মুক্ত হয়।


title: আমানউল্লাহ খান

text: আমানউল্লাহ খান প্রথমদিকে আফগানিস্তানে জনপ্রিয় ছিলেন। তিনি এই প্রভাব কাজে লাগিয়ে দেশকে আধুনিক করতে চেয়েছিলেন। দেশে ছেলে ও মেয়ে উভয়ের জন্য নতুন স্কুল খোলা হয় এবং শতাব্দীপ্রাচীন নারীদের পোশাকের নিয়ম শিথিল করা হয়। তিনি ইউরোপ ও এশিয়া উভয়ের সাথে বাণিজ্য বৃদ্ধি করেছিলেন। তার শ্বশুর ও পররাষ্ট্রমন্ত্রী মাহমুদ তারজির নির্দেশনায় তিনি আধুনিক সংবিধানের ব্যাপারে অগ্রসর হন। এতে নাগরিক অধিকার ও ব্যক্তি স্বাধীনতার কথা বলা হয়। তার স্ত্রী রাণী সুরাইয়া তারজি নারীদের ক্ষেত্রে তার নীতিতে ভূমিকা পালন করেছেন। তবে দ্রুত আধুনিকীকরণের ফলে সমাজে বিরূপ প্রতিক্রিয়া দেখা দেয়। ১৯২৪ খ্রিষ্টাব্দে খোস্ত বিদ্রোহ দমন করা হয়। তিনি ভারত ও ইউরোপে অনেক বাহাইয়ের সাথে সাক্ষাত করেন। এসব স্থান থেকে আনা বইগুলো কাবুল গ্রন্থাগারে রক্ষিত রয়েছে। তার এসকল সংযোগ তার ক্ষমতা ত্যাগের সময় অভিযোগ হিসেবে কাজ করেছে।


title: আমানউল্লাহ খান

text: এই সময় আফগানিস্তানের বৈদেশিক নীতি মূলত সোভিয়েত ইউনিয়ন ও যুক্তরাজ্যের মধ্যে গ্রেট গেম নামে পরিচিত প্রতিদ্বন্দ্বীতাকে কেন্দ্র করে চালিত হত। প্রত্যেক পক্ষ এই অঞ্চলে প্রভাব বিস্তারের জন্য আফগানিস্তানকে অনুগ্রহ দেখাত। আমানউল্লাহ খান সোভিয়েত বিমান নিয়ে সীমিত আকারের আফগান বিমান বাহিনী গঠন করেছিলেন।


title: আমানউল্লাহ খান

text: ১৯২৭ খ্রিষ্টাব্দের শেষের দিকে আমানউল্লাহ খান ইউরোপ সফরে যান। তিনি ও তার স্ত্রী করাচি থেকে যাত্রা করেছিলেন। যাত্রাপথে তারা কায়রোতে মিশরের বাদশাহ প্রথম ফুয়াদের সাথে সাক্ষাত করেন। ইউরোপে তারা ইটালি, ফ্রান্স, বেলজিয়াম, জার্মানি, ব্রিটেন, পোল্যান্ড সফর করেছেন এবং এসব দেশের রাষ্ট্র ও সরকারপ্রধানসহ অনেকের সাথে সাক্ষাত করেছেন। ১৯২৮ খ্রিষ্টাব্দের ২ মে তারা সীমানা অতিক্রম করে সোভিয়েত ইউনিয়নে প্রবেশ করেন।


title: আমানউল্লাহ খান

text: ইউরোপ সফরের সময় তার শাসনের বিরোধিতা বৃদ্ধি পায়। জালালাবাদ থেকে একটি বিদ্রোহী দল রাজধানীর দিকে অগ্রসর হলে সেনাবাহিনীর অধিকাংশ এসময় প্রতিরোধ করার বদলে দলত্যাগ করে। ১৯২৯ খ্রিষ্টাব্দের প্রথমদিকে আমানউল্লাহ খান ক্ষমতাত্যাগ করে ব্রিটিশ ভারতে নির্বাসনে যান। তার ভাই ইনায়েতউল্লাহ খান এরপর বাদশাহ হন। এর কয়েকদিন পর হাবিবউল্লাহ কালাকানি তার কাছ থেকে ক্ষমতা নেন।


title: আমানউল্লাহ খান

text: তবে কালাকানির নয় মাসের শাসন নাদির খানের হাতে সমাপ্ত হয়। আমানউল্লাহ খান আফগানিস্তানে ফিরতে চেয়েছিলেন। তবে জনগণের মধ্যে সমর্থন কম থাকায় তিনি ফিরতে পারেননি। তিনি ব্রিটিশ ভারত থেকে ইউরোপ চলে যান। ইউরোপে তিনি প্রথমে ইটালি ও পরে সুইজারল্যান্ডে আবাস স্থাপন করেন। এদিকে নাদির শাহ বিভিন্ন প্রচারণার মাধ্যমে তার দেশে ফেরা বাধাগ্রস্ত করেন।


title: আমানউল্লাহ খান

text: আমানউল্লাহ খান ১৯৬০ খ্রিষ্টাব্দে সুইজারল্যান্ডের জুরিখে মারা যান। তার লাশ আফগানিস্তানে ফিরিয়ে এনে জালালাবাদ শহরে দাফন করা হয়। ক্ষমতাচ্যুতির পর তার সংস্কার কাজের খুব অল্প চালু ছিল।


title: হাবিবউল্লাহ খান

text: হাবিবউল্লাহ খান (৩ জুন ১৮৭২ – ২০ ফেব্রুয়ারি ১৯১৯) ছিলেন আফগানিস্তানের আমির। ১৯০১ থেকে ১৯১৯ খ্রিষ্টাব্দ পর্যন্ত তিনি আমির ছিলেন। তিনি উজবেকিস্তানের সমরকন্দে জন্মগ্রহণ করেছেন। তিনি ছিলেন তার পিতা আমির আমির আবদুর রহমান খানের জ্যেষ্ঠ পুত্র।


title: হাবিবউল্লাহ খান

text: হাবিবউল্লাহ খান আফগানিস্তানকে আধুনিক করতে চেয়েছিলেন। তিনি আফগানিস্তানে আধুনিক চিকিৎসা ও প্রযুক্তি স্থাপনের প্রচেষ্টা চালান। ১৯০৩ খ্রিষ্টাব্দে হাবিবউল্লাহ খান হাবিবিয়া উচ্চ বিদ্যালয় স্থাপন করেন। এছাড়া তিনি সামরিক একাডেমি প্রতিষ্ঠা করেছিলেন। দেশে তিনি সংস্কার কার্যক্রম চালান। তিনি আইন ব্যবস্থার সংস্কার করেন এবং অনেক কঠোর শাস্তির প্রথা বন্ধ করেন। তবে তার অন্যতম প্রধান উপদেষ্টা শাহজাদা আবদুল লতিফকে ধর্মত্যাগের অভিযোগে মৃত্যুদণ্ড দেয়া হয়েছিল। তাকে কাবুলে পাথর ছুড়ে হত্যা করা হয়। অন্যান্য সংস্কারের মধ্যে ছিল দমনমূলক অভ্যন্তরীণ গোয়েন্দা ব্যবস্থা ভেঙে দেয়া।


title: হাবিবউল্লাহ খান

text: প্রথম বিশ্বযুদ্ধে উসমানীয় ও জার্মান পক্ষ আফগানিস্তানকে নিজেদের দলে আনার প্রচেষ্টা চালালেও তিনি আফগানিস্তানকে নিরপেক্ষ অবস্থায় রাখতে সক্ষম হন। তিনি ব্রিটিশ ভারতের সাথে উত্তেজনা কমিয়ে আনেন। ১৯০৫ খ্রিষ্টাব্দে এ জন্য মিত্রতা চুক্তি স্বাক্ষরিত হয় এবং ১৯০৭ খ্রিষ্টাব্দে তিনি সরকারি সফরে যান।


title: হাবিবউল্লাহ খান

text: ১৯১৯ খ্রিষ্টাব্দের ২০ ফেব্রুয়ারি লাগমান প্রদেশে শিকারের সময় হাবিবউল্লাহ খান নিহত হন। তার ভাই নাসরুল্লাহ খান এরপর তার উত্তরসুরি হন। তিনি মাত্র একসপ্তাহ ক্ষমতায় ছিলেন। এরপর তিনি হাবিবউল্লাহ খানের তৃতীয় সন্তান আমানউল্লাহ খান কর্তৃক ক্ষমতাচ্যুত ও বন্দী হন।


title: ছোট ঢেপা নদী

text: ছোট ঢেপা নদী বাংলাদেশের ঠাকুরগাঁও ও দিনাজপুর জেলার একটি নদী। ছোট ঢেপা নদীর প্রবাহিত পথের দৈর্ঘ্য ৪৮ কিলোমিটার, গড় প্রস্থ ৫০ মিটার এবং গভীরতা ২ মিটার। এই নদী অববাহিকার আয়তন ৮০ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৫।


title: ছোট ঢেপা নদী

text: ছোট ঢেপা নদী বাংলাদেশের ঠাকুরগাঁও জেলার সদর উপজেলার আউলিয়াপুর ইউনিয়নের শাপলা-পিয়াল বিল থেকে উৎপন্ন হয়েছে। অতঃপর এই নদী দিনাজপুর জেলাধীন বীরগঞ্জ উপজেলার নিজপাড়া ইউনিয়নের ঢেপা নদীতে পতিত হয়েছে। নদীটির পানিপ্রবাহ মৌসুমি প্রকৃতির। বর্ষা মৌসুমে পর্যাপ্ত পরিসরে পানি প্রবাহিত হয়। এ নদীর ভাটি এলাকার কিছু অংশ ভাঙনপ্রবণ। শুষ্ক মৌসুমে নদীর উজান এলাকা পুরোপুরি শুকিয়ে যায়।


title: রেউনিওঁ জাতীয় মহিলা ফুটবল দল

text: রেউনিওঁ জাতীয় মহিলা ফুটবল দল আফ্রিকার ফরাসী দ্বীপ রেউনিয়ের একটি জাতীয় ফুটবল দল। এটি ফিফার কোন সদস্য দেশ নয়। তারা মরিশাস, জিম্বাবুয়ে, উগান্ডা, দক্ষিণ আফ্রিকা এবং মিশরের সাথে আন্তর্জাতিক ম্যাচ খেলেছে। রেউনিওয়ে মহিলাদের জন্য দুটি লীগ অনুষ্ঠিত হয়ে থাকে। তারাও আফ্রিকার অন্যান্য দেশের মতই বিভিন্ন উন্নয়ন সমস্যার সম্মুখিন।


title: রেউনিওঁ জাতীয় মহিলা ফুটবল দল

text: রেউনিও ফিফা স্বীকৃত জাতীয় দল নয়। ২০০০ সালে তারা আফ্রিকা মহিলা চ্যাম্পিয়নশীপে অংশগ্রহণ করে। বাছাইপর্বে তারা মিশরকে ৫-৪ গোলের ব্যবধানে পরাজিত করে মূলপর্বে খেলার যোগ্যতা অর্জন করে। চ্যাম্পিয়নশীপের প্রথম খেলায় রেউনিও দক্ষিণ আফ্রিকার মোকাবেলা করে এবং তাতে ০-৩ গোলে হেরে যায়। দ্বিতীয় ম্যাচেও জিম্বাবুয়ের কাছে ১-২ ব্যবধানে হেরে যায়। তৃতীয় ও শেষ ম্যাচে উগান্ডার মোকাবেলা করে এবং ১-২ গোলে হেরে গিয়ে প্রতিযোগিতা থেকে বিদায় নেয়।


title: ট্রেন্ট মিল্টন

text: ট্রেন্ট মিল্টন ( জন্ম: ৪ মে ১৯৭২) একজন ৪১ বছর বয়সী অস্ট্রেলীয় প্যারালিম্পিক স্নোবোর্ড খেলোয়াড়। তিনি ২০১৪ সালে রাশিয়ার সোচিতে অনুষ্ঠিত শীতকালিন প্যারালিম্পিকে অস্টেলিয়ার হয়ে অংশগ্রহণ করেন। তিনি একাধারে সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। একটি মটরসাইকেল দুর্ঘনায় তিনি তার ডান পায়ের নিচের অংশ হারান এবং পরে তিনি প্যারালিম্পিকের স্নোবোর্ডিংয়ে যোগ দেন। মাত্র ১৮ মাস ট্রেনিংয়ের পরে তার আন্তর্জাতিক অভিষেক হয়। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। তিনি পুরুষদের প্যারা-স্নোবোর্ড ক্রসের ২০তম সমাপ্তকারী।


title: ট্রেন্ট মিল্টন

text: মিল্টন অস্ট্রেলিয়ার নিউ সাউথ ওয়েলস অঙ্গরাজ্যের নিউক্যাস্টলে ১৯৭২ সালের ৪ মে জন্মগ্রহণ করেন। তিনি বর্তমানে নিউ সাউথ ওয়েলসের লেক ক্যাথ-এ বসবাস করছেন। ২০১১ সালের ৫ মার্চ তিনি কাজ শেষে থেকে বাড়ি ফেরার পথে পোর্ট ম্যাককুরিতে একটি মটরসাইকেল দুর্ঘনার সম্মুখিন হন, যাতে তার ডান পায়ের নিচের অংশ ছিড়ে যায় এবং তিনি মস্তিকে আঘাত পান। তার ডান হাত ঝুলিয়ে ছিল, ফলে ডাক্তারগন তার উভয় হাত কেটে ফেলার সিদ্ধান্ত নেয়। কিন্তু পরে তা করতে হয়নি, পিছনে ইস্পাতে প্লেট বাধিয়ে দিয়ে হাত দুটি রক্ষা করতে সক্ষম হয়। এছাড়াও তিনি আঘাতে কারণে স্মৃতি হারিয়ে ফেলেন এবং প্রায় এক বছর সময় লাগে ঠিক হতে।


title: ট্রেন্ট মিল্টন

text: দুর্ঘটনার আগে তিনি একজন সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। দুর্ঘটনার পরে তিনি আগের জীবনধারা বজায় রাখতে প্যারা-স্নোবোর্ডিং শুরু করেন। এ সম্পর্কে মিল্টন বলেন- "আমি আমার শরীরের সাথে সম্পর্ক ফিরে পেতে চাই যা আমার আঘাতের পূর্বে ছিল"। তার শীতকালিন প্যারালিম্পিকে অংশগ্রহণের লক্ষে পুর্নবাসন একটি গুরুত্বপূর্ণ ভুমিকা পালন করেছে।


title: ট্রেন্ট মিল্টন

text: মিল্টন ১৬ থেকে ৩২ বছর বয়স পর্যন্ত একজন পেশাদার স্নোবোর্ডার ছিলেন। শীকালীন প্যারালিম্পিকে স্নোবোর্ডিং যুক্ত করলে, ২০১৪ সালের শীতকালীন প্যারালিম্পিকে অংশগ্রহণের সিদ্ধান্ত নেয়। অস্ট্রেলিয়ার প্যারালিম্পিক স্নোবোর্ড কোচ পিটার হিগিন্সের সহায়তায় তিনি মাত্র ১৮ মাসের প্রশিক্ষনে আন্তর্জাতিক প্রতিযোগিতায় অংশগ্রহনে সক্ষম হন। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। বিশ্ব প্যারা-স্নোবোর্ড রেঙ্কিংয়ে তিনি অবস্থান ২০তম স্থান অর্জন করেন। ফ্লুর কারণে তিনি ২০১৩ সালে অনুষ্ঠিত প্যারালিম্পিকের টেস্প ইভেন্ট থেকে নাম প্রত্যাহার করে নিতে বাধ্য হন। ২০১৪ শীতকালীন প্যারালিম্পিকে অংশগ্রহণকারী অস্ট্রেলীয় প্রতিযোগীদের মধ্যে ৪১ বছর বসয়ী মিল্টন ছিলেন সবচেয়ে বয়স্ক খেলোয়াড়। তিনি পুরুষদের প্যারা-স্নোবোর্ড ক্রস ২০তম সমাপ্তকারী।


title: আমানউল্লাহ খান (দ্ব্যর্থ‌তা নিরসন)

text: আমানউল্লাহ খান (১৮৯২–১৯৬০) আফগানিস্তানের একজন শাসক ছিলেন; (১৯১৯–১৯২৯ শাসনকাল)।


title: আমানউল্লাহ খান (দ্ব্যর্থ‌তা নিরসন)

text: আমানউল্লাহ খান নামটি থেকে নিম্নের সমজাতীয় শব্দগুলি উল্লেখ করতে পারে:


title: জোতবানী ইউনিয়ন

text: জোতবানী ইউনিয়ন বিরামপুর উপজেলার অন্তর্গত একটি প্রশাসনিক এলাকা। এর আয়তন ৩৬.৬০ বর্গ কিলোমিটার।


title: জোতবানী ইউনিয়ন

text: ২০১১ সালের বাংলাদেশ আদমশুমারি অনুসারে, জোতবানী ইউনিয়ন এর জনসংখ্যা ১১,৩৮৭ এবং এর শিক্ষার হার ৭০%।


title: জোতবানী ইউনিয়ন

text: জোতবানী ইউনিয়নের অর্থনীতি প্রধানত কৃষি ভিত্তিক উৎপাদনের উপর নির্ভরশীল। এখানকার অধিকাংশ লোকজন শিক্ষকতা পেশায় জড়িত। এখানকার প্রধান প্রধান শিল্পকারখানা গুলোও ধান সহ কৃষিভিত্তিক বিভিন্ন পন্যের উপর নির্ভর করে গড়ে উঠেছে এবং এর মধ্যে চাল, গম, ভুট্টা, আলু, বেগুন ও টমেটো অন্তর্ভুক্ত। এছাড়াও গাভির খামার আছে।


title: জোতবানী ইউনিয়ন

text: শিক্ষা প্রতিষ্ঠানসমূহ: এই ইউনিয়নে একটি মহাবিদ্যালয়(কেটরাহাট কলেজ) এবং কয়েকটি মাধ্যমিক উচ্চ বিদ্যালয় আর কয়েকটি সরকারি ও বেসরকারি প্রাইমারি স্কুল রয়েছে।


title: জোতবানী ইউনিয়ন

text:
মাধ্যমিক বিদ্যালয়
ক্রমিক নং নাম প্রতিষ্ঠাকাল
1 টেগরা তকিপুর উচ্চ বিদ্যালয় ১৯৮৩ইং
2 কেটরা উচ্চ বিদ্যালয়। ১৫/০৫/১৯৭৩
3 শিবপুর উচ্চ বিদ্যালয়। ০১/০১/১৯৪৫
4 একইর মঙ্গলপুর উচ্চ বিদ্যালয় ০১/০১/১৯৩০ইং


title: বনি অ্যান্ড ক্লাইড

text:
বনি এলিজাবেথ পার্কার (অক্টোবর ১, ১৯১০ – মে ২৩, ১৯৩৪) এবং ক্লাইড চেস্টনাট ব্যারো এছাড়াও পরিচিত ক্লাইড চ্যাম্পিয়ন ব্যারো (মার্চ ২৪, ১৯০৯ – মে ২৩, ১৯৩৪) ছিলেন দুজন অপরাধী, যারা মহা মন্দার সময়ে তাদের গ্যাং সমেত মধ্য যুক্তরাষ্ট্র ভ্রমণ করেন এবং ডাকাতি ও মানুষ হত্যা করেছিলেন। কখনও কখনও, kfclv গ্যাংয়ে বাক ব্যারো, ক্ল্যান্চ ব্যারো, রেমন্ড হ্যামিলটন, ডব্লিও. ডি. জোন্স, জো পামার, রালফ ফল্ট্স, এবং হেনরি মেটভ্যান যুক্ত হয়েছিলেন। তাদের কীর্তিকলাপ ১৯৩১ এবং ১৯৩৫ সালের মধ্যে, "জন শত্রুর যুগের" সময়ে আমেরিকান জনসাধারণের মনোযোগআকর্ষণ করতে সমর্থ হয়। যদিও তারা তাদের ডজনখানিক বা তারও বেশি ব্যাংক ডাকাতি এবং ব্যারোর ছোট দোকান বা গ্রামীণ গ্যাস স্টেশন লুঠের কারণে আজও আজও পরিচিত। অন্তত নয়জন পুলিশ কর্মকর্তা ও বিভিন্ন স্থানীয়দের মতে গ্যাংটি নিহত হয়েছে বলে ধারণা করা হয়। শেষমুহূর্তে দম্পতিটি আইন কর্মকর্তাদের অতর্কিতে আক্রমণের কারেণে বেইনভিল প্যারিশ, লুইসিয়ানার সালিস শহরের কাছে নিহত হয়। তাদের খ্যাত এবং প্রভাব পরবর্তীকালে মার্কিন পপ লোকসাহিত্যিক আর্থার পেন পরিচালিত ১৯৬৭ সালের "বনি অ্যান্ড ক্লাইড" চলচ্চিত্র মাধ্যমে পুনর্জাগরিত হয়, যেখানে ফায়ে ডুনাওয়ে এবং ওয়ারেন বিটি এই জুটিতে অভিনয় করেছিলেন।টীকা
গ্রন্থতালিকা


title: বনি অ্যান্ড ক্লাইড (দ্ব্যর্থতা নিরসন)

text: বনি অ্যান্ড ক্লাইড দ্বারা মার্কিন আইন বহির্ভুত দম্পতি বনি পার্কার এবং ক্লাইড ব্যারোকে বুঝায়।


title: ফ্যান্টাসি (১৯৩৮-এর ম্যাগাজিন)

text: ফ্যান্টাসি একটি ব্রিটিশ পাল্প-কল্পবিজ্ঞান ম্যাগাজিন যা ১৯৩৮ থেকে ১৯৪৯ সালের মধ্যে তিনটি সংখ্যায় প্রকাশিত হয়েছিল। সম্পাদক ছিলেন টি. ষ্ট্যানহোপ স্পৃগ; দ্বিতীয় বিশ্বযুদ্ধ শুরু হলে, তিনি আরএএফ-এ নিবন্ধিত হন এবং পত্রিকাটির প্রকাশনা বন্ধ হয়ে যায়। প্রকাশক, জর্জ নিউনেস লিমিটেড উচ্চ সম্মানী প্রদান করত, যার ফলে স্পৃগ ভাল মানের লেখা সংগ্রহ করতে পারতেন, তার মধ্যে ছিল জন উইন্ডহ্যাম, এরিক ফ্রাঙ্ক রাসেল এবং জন রাসেল ফেয়ারনের লেখা গল্প।


title: ফ্যান্টাসি (১৯৩৮-এর ম্যাগাজিন)

text: প্রথম মার্কিন কল্পবিজ্ঞান পত্রিকা, "অ্যামাজিং স্টোরিস" ১৯২৬ সালে প্রকাশের পরপরই যুক্তরাজ্য তা আমদানি করেছিল, মার্কিন বাজারের অন্যান্য পত্রিকাও প্রকাশের পরই যুক্তরাজ্যে পাওয়া যেত। যাইহোক ১৯৩৪ সালের পর্ব পর্যন্ত যুক্তরাজ্যে কোন কল্পবিজ্ঞান পত্রিকা প্রকাশ হয়নি, মূলত পিয়ারসনের "স্কুপস" প্রকাশের পূর্ব পর্যন্ত, যা ছিল কিশোরদের জন্য ট্যাবলয়েট ফরম্যাটের সাপ্তাহিক। শীঘ্রই হেইডেন ডিমক, "স্কুপস"-এর সম্পাদক, প্রাপ্তবয়স্কদের উপযোগী আরও পরিশীলিত গল্প পেতে শুরু করলেন; তিনি প্রাপ্তবয়স্কদের উপযোগী কাহিনীর দিকে পত্রিকার লক্ষ্য পরিবর্তন করলেন কিন্তু মাত্র বিশটি সংখ্যা প্রকাশের পর পিয়ারসন বিক্রি মন্দার জন্য পত্রিকাটি বন্ধ করে দেয়। "স্কুপস"-এর ব্যর্থতা ব্রিটিশ প্রকাশকদের এই বার্তা দিয়েছিল যে ব্রিটেনে কল্পবিজ্ঞান পত্রিকা চলবে না।


title: ফ্যান্টাসি (১৯৩৮-এর ম্যাগাজিন)

text: ব্যর্থতা সত্ত্বেও, মাত্র এক বছরের মধ্যে, নিউনেস, দ্য স্ট্যারন্ড পত্রিকার প্রকাশক,  কল্পবিজ্ঞানসহ চারটি ঘরানার নতুন পাল্প পত্রিকা প্রকাশের সিদ্ধান্ত নেয়। পরিকল্পনাটি টি. ষ্ট্যানহোপ স্পৃগের অভিপ্রায়, যিনি একজন নতুন সম্পাদক হিসেবে ১৯৩৪ সালে নিউনেসে যোগদান করেছিলেন।  স্পৃগ ওয়াল্টার জিলিংসের সাহায্য কামনা করলেন, যিনি একজন ব্রিটিশ কল্পবিজ্ঞান পড়ুয়া এবং ১৯৩০ সাল থেকে এর ফ্যান সার্কেলে সক্রিয় ছিলেন। পাশাপাশি ভাল গল্পের খোঁজে ছিলেন, এবং এরিক ফ্রাঙ্ক রাসেল ও জন রাসেল ফেয়ারনের কাছ থেকে গল্প আদায় করতে সমর্থ হন। তা সত্ত্বেও অন্য তিন শিরোনাম- "এয়ার স্টোরিস", "ওয়ার স্টোরিস" এবং "ওয়েষ্টান স্টোরিস" সমূহ ১৯৩৫, ১৯৩৬ সালে প্রকাশিত হলেও, কল্পবিজ্ঞান শিরোনামেরটা প্রকাশ হতে বেশ বিলম্ব হয়েছিল। স্পৃগ পরবর্তীকালে স্মরণ করেন যে নিউনেসকে গল্পেরগুলোর গুরুত্ব উল্লেখ একটি স্মারকলিপি জারি করেছিলেন; যা ছিল "এই বিলম্ব লেখকদের চূড়ান্ত অস্থিরতার মধ্যে ফেলে দেবে"।  প্রকল্পটি পনেরো মাস পর্যন্ত স্থগিত করা হয়।


title: ফ্যান্টাসি (১৯৩৮-এর ম্যাগাজিন)

text: জিলিংস পরবর্তীতে উইলিয়াম হ্যানিম্যানের অধীন কোম্পানি দ্য ওয়ার্ল্ড ওয়ারক, ১৯৩৭ সালে "টেলস অব ওয়ান্ডার" নামে একটি পাল্প কল্পবিজ্ঞান ম্যাগাজিন প্রকাশে প্রভাবিত হন। এটির সাফল্য নিউনেসকে তাদের আগের পরিকল্পনা অনুযায়ী কাজ করতে অনুপ্রানিত করে, এবং ১৯৩৮ সালে "ফ্যান্টাসি" প্রকাশিত হয়, যাতে শুধু বর্ষ উল্লেখ করা থাকত, পরবর্তী সংখ্যা ছয় মাস পর এবং তৃতীয় বা শেষ সংখ্যা প্রকাশিত হয়েছিল জুন ১৯৩৯ সালে এবং যথারীতি শুধু বর্ষ উল্লেখ করে। দ্বিতীয় বিশ্ব যুদ্ধ শুরু হলে স্পৃগ একজন বৈমানিক হিসেবে নাম লেখান, যদিও চতুর্থ সংখ্যা প্রস্তুত করা হয়েছিল, যুদ্ধের কারনে কাগজের সংভাগ বা রেশনিং শুরু হলে, নিউনেস ম্যাগাজিনটি বন্ধ করে দেবার সীদ্ধান্ত নেয়।


title: ফ্যান্টাসি (১৯৩৮-এর ম্যাগাজিন)

text: প্রথম সংখ্যার প্রধান গল্প ছিল এ. প্রেস্টিজিয়াকোমোর "মিনেস অব দ্য মেটাল ম্যান", যা ১৯৩৩ সালে "আরগসি" ব্রিটিশ পত্রিকায় প্রকাশিত গল্পের পুনর্মুদ্রন, কিন্তু বাকি সকল গল্পই ছিল নতুন। জন উইন্ডহ্যাম, এরিক ফ্রাঙ্ক রাসেল এবং জন রাসেল ফেয়ারন সহ অন্যান্য লেখকেরা কল্পবিজ্ঞান জগতের লেখক ছিলেন না, কিন্তু নিউনেসের অন্যান্য ম্যাগাজিনে লেখালেখি করতেন:  জে. ই. গরডন এবং ফ্রান্সিস এইচ সিবসন। পি. ই. ক্লেটরের একটি আন্তঃনক্ষত্র ভ্রমণ নিয়ে একটি নিবন্ধ ছিল, যা "স্কোপস" পত্রিকায় প্রকাশিত রচনার ধারাবাহিক। নিউনেস লেখার জন্য ভালো মানের সম্মানী প্রদান করতেন, তাই তারা ভালো মানের লেখাও পেতেন, যার অধিকাংশই পরে যুক্তরাষ্ট্রে পুনপ্রকাশ হয়েছিল। তার মধ্যে ছিল উইন্ডহ্যামের "বিয়ন্ড দ্য স্ক্রিন" (কল্পবিজ্ঞান গবেষক ও সমালোচক স্যাম মস্কুইথের মতে; "একটি চিত্তাকর্ষক গল্প"); হ্যলিদি সাদারল্যান্ডের; "ভ্যালি অব ডোম"; এবং এরিক ফ্রাঙ্ক রাসেলের "ভ্যাম্পায়ার ফ্রম দ্য ভয়েড", যা "ফান্টাস্টিক" ম্যাগাজিনে ১৯৭২ সালে পুনঃপ্রকাশিত হয়েছিল, যা রাসেলের এজেন্ট নতুন গল্প হিসেবে পাঠিয়েছিলেন। তখন সম্পাদক টেড হোয়াইট দাবী জানালেন এটি ত্রিশ বছরের পুরনো গল্প, তিনি তখন এটি অস্বীকার করেন, পরবর্তীতে স্বীকার করেন এটি একটি পুনঃপ্রকাশ: কল্পবিজ্ঞান গবেষক মাইক এসলে রাসেলের এই গল্পের ব্যাপারে মন্তব্য করে বলেন, "সময়ের পরীক্ষায় উত্তীর্ণ"।


title: ফ্যান্টাসি (১৯৩৮-এর ম্যাগাজিন)

text: "ফ্যান্টাসি"র প্রধান চিত্রশিল্পী ছিলেন সেরগে দ্রিগিন, জন্মসুত্রে একজন রুশ শিল্পী, যিনি পিয়ারসনে কাজ করতেন এবং "স্কুপ"-এর সকল প্রচ্ছদ তৈরি করতেনl দ্রিগিন ভেতরের অলংকরনসহ তিনটি প্রচ্ছদই করেছিলেন। যদিও; তার কাজ "সাধারন" এবং "মাঝারি মানের" হিসাবে বর্ণনা করা হয়েছে, কল্পবিজ্ঞান আর্টের গবেষক রবার্ট অয়েনবারগ তার দ্বিতীয় সংখ্যার প্রচ্ছদের প্রশংসা করেন, জি. আর ম্যালচের "উইংড টেরর" গল্পের অলংকরনকে বলা হয়ে থাকে "যথাযথ এবং তার করা সেরা কাজের অন্যতম"।


title: ফ্যান্টাসি (১৯৩৮-এর ম্যাগাজিন)

text: "ফ্যান্টাসি" পাল্প বিন্যাসে প্রকাশিত হত, ১২৮ পৃষ্ঠা, এবং মূল্য ছিল ১/-। এর সকল সংখ্যাই সম্পাদনা করেছিলেন টি. ষ্ট্যানহোপ স্পৃগ এবং প্রকাশক ছিলেন জর্জ নিউনেস। ম্যাগাজিনটির কোন ভলিউম সংখ্যা উল্লেখ ছিল না; প্রতিটি সংখ্যায় শুধুমাত্র বর্ষ উল্লেখ থাকতো।


title: হরিপুর পাইলট উচ্চ বিদ্যালয়

text: হরিপুর পাইলট উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৩৬ সালে প্রতিষ্ঠিত হয়।


title: হরিপুর পাইলট উচ্চ বিদ্যালয়

text: হরিপুর পাইলট উচ্চ বিদ্যালয়টি প্রথমে ১৯৩৬ সনে স্থানীয় জমিদার জগেন্দ্র নারায়ণ রায় চৌধুরী ও নগেন্দ্র বিহারী রায় চৌধুরী কর্তৃক 'Middle English School' নামে ১ম থেকে ৬ষ্ঠ শ্রেণী পর্যন্ত পাঠদানের উদ্দেশ্যে প্রতিষ্ঠা লাভ করে। পরে ১৯৪৪ সন থেকে বিদ্যালয়টি জমিদারদের নামে 'Haripur R.J. AND N.B. Institution' নামে ১০ম শ্রেণী পর্যন্ত পাঠদান চলতে থাকে। দেশ বিভাগের পূর্বে উভয় জমিদার ভারতে চলে গেলে পরিচালনার অভাবে বিদ্যালয়টি ১৯৪৮ - ১৯৫৩ সন পর্যন্ত বন্ধ থাকে এবং স্থানীয় কয়েকজন শিক্ষানুরাগী মানুষের উদ্যোগের ফলে পুনরায় হরিপুর উচ্চ বিদ্যালয় নামে চালু হয়।


title: হরিপুর পাইলট উচ্চ বিদ্যালয়

text: বিদ্যালয়টি ঠাকুরগাঁও জেলার হরিপুর উপজেলা সদর এলাকায় অবস্থিত। বিদ্যালয়ে সকল ধর্মের বালকদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।


title: হরিপুর পাইলট উচ্চ বিদ্যালয়

text: বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১৬ জন শিক্ষক রয়েছে। স্কুলের ছাত্রসংখ্যা ৩৫০ জন।


title: হরিপুর পাইলট উচ্চ বিদ্যালয়

text: এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।


title: হরিপুর দ্বি-মুখী বালিকা উচ্চ বিদ্যালয়

text: হরিপুর দ্বি-মুখী বালিকা উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৮৩ সালে প্রতিষ্ঠিত হয়।


title: হরিপুর দ্বি-মুখী বালিকা উচ্চ বিদ্যালয়

text: হরিপুর বালিকা উচ্চ বিদ্যালয়টি ১৯৮৩ সনে তৎকালীন উপজেলা নির্বাহী কর্মকর্তাসহ স্থানীয় শিক্ষানুরাগী ব্যক্তিগণের সহযোগীতায় বিদ্যালয়টি ১.৭৩ একর জমির উপর সেপ্টেম্বর মাসের ১ তারিখে নারী বিদ্যাপিঠ হিসেবে স্থাপিত হয়।


title: হরিপুর দ্বি-মুখী বালিকা উচ্চ বিদ্যালয়

text: হরিপুর দ্বিমুখী বালিকা উচ্চ বিদ্যালয়টি ঠাকুরগাঁও জেলার হরিপুর উপজেলা সদর এলাকায় অবস্থিত। বিদ্যালয়ে সকল ধর্মের বালিকাদের অধ্যয়নের সুয়োগ রয়েছে। বিদ্যালয়টি দুটি ভবন নিয়ে গঠিত। বিদ্যালয়ের মাঝখানে রয়েছে একটি প্রশ্বস্ত মাঠ। বিদ্যালয়ের পাঠাগারে ২০০-এর অধিক বই রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।


title: হরিপুর দ্বি-মুখী বালিকা উচ্চ বিদ্যালয়

text: বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ২০ জন শিক্ষক রয়েছে। স্কুলের ছাত্রীত্রসংখ্যা প্রায় ৩৫০ জন।


title: হরিপুর দ্বি-মুখী বালিকা উচ্চ বিদ্যালয়

text: এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে।


title: মোসলেমউদ্দিন ডিগ্রি মহাবিদ্যালয়

text: মোসলেমউদ্দিন ডিগ্রি মহাবিদ্যালয় উত্তরাঞ্চলের হরিপুর উপজেলারএকটি ঐতিহ্যবাহী শিক্ষা প্রতিষ্ঠান। ঠাকুরগাঁও শহর থেকে প্রায় ৬৫ কি:মি: দুরত্বে অবস্থিত সুন্দর ও মনোরম পরিবেশে ৩.৭৩ একর জমির উপর কলেজটি অবস্থিত। কলেজের পশ্চিমে হরিপুর উপজেলা কার্যালয় এবং পূর্বে দিগন্তজোড়া মাঠ।


title: মোসলেমউদ্দিন ডিগ্রি মহাবিদ্যালয়

text: মোসলেমউদ্দিন কলেজ ১৯৮৪ সনে প্রতিষ্ঠিত হয়। বিদ্যোৎসাহী ব্যক্তি মোসলেমউদ্দিন ৩.৭৩ জমি দান করায় কলেজ প্রতিষ্ঠা করা হয় এবং ১৯৮৪-৮৫ শিক্ষা বর্ষ হতে পাঠ দান শুরু করে।


title: মোসলেমউদ্দিন ডিগ্রি মহাবিদ্যালয়

text: কলেজে রয়েছে তিনটি ভবন ও গ্রন্থাগার। কলেজে মসজিদ, পুকুর, সুন্দর শহীদ মিনার ও খেলার মাঠ রয়েছে।


title: মোসলেমউদ্দিন ডিগ্রি মহাবিদ্যালয়

text: ২০১৩-১৪ তে উচ্চ মাধ্যমিক, ডিগ্রী (পাস) কোর্সে মোট শিক্ষার্থী প্রায় ৫১০ জন। মোট শিক্ষক সংখ্যা ২৯ জন।


title: ঠাকুরগাঁও সরকারি মহিলা কলেজ

text: ঠাকুরগাঁও সরকারি মহিলা কলেজ () উত্তরাঞ্চলের একটি ঐতিহ্যবাহী শিক্ষা প্রতিষ্ঠান। ঠাকুরগাঁও শহরে প্রায় ১ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ জুলাই ১৯৮৫ সালে কলেজটি জাতীয়করণ করা হয়।


title: ঠাকুরগাঁও সরকারি মহিলা কলেজ

text: ঠাকুরগাঁও সরকারি মহিলা কলেজ নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৭৬ সালের ২০ অক্টোবর প্রতিষ্ঠা লাভ করে।


title: ঠাকুরগাঁও সরকারি মহিলা কলেজ

text: ১৯৯৪-১৯৯৫ শিক্ষাবর্ষ হতে উচ্চমাধ্যমিক শ্রেণির বিজ্ঞান এবং স্নাতক(পাস) শ্রেণির বিএসএস ও বিএ কোর্সে চালু করা হয়। ২০১২-২০১৩ শিক্ষাবর্ষ হতে উচ্চমাধ্যমিক পর্যায়ে ব্যবসায় শিক্ষা, ২০১৩-২০১৪ শিক্ষবর্ষ হতে স্নাতক (পাস) শ্রেণিতে বিএসি কোর্স এবং সমাজকর্ম বিষয়ে স্নাতক (সম্মান) কোর্স চালু হয়েছে।


title: ঠাকুরগাঁও সরকারি মহিলা কলেজ

text:
কলেজে রয়েছে তিনটি ভবন।
বিএনসিসি, রোভার, রেডক্রিসেন্ট, বাঁধন ইত্যাদি।


title: গুণিতক

text:
যদি দুইটি সংখ্যার গুণফল অপর আরেকটি সংখ্যা হয় তবে শেষ সংখ্যাটি পূর্বোক্ত দুটি সংখ্যার গুণিতক
এখানে 6 হলো 2 এবং 3 এর গুণিতক।


title: গুণিতক

text:
formula_2
formula_3
formula_4
formula_5


title: দ্যা আকারমোলেন

text: দ্যা আকারমোলেন (; ) নেদারল্যান্ডসের জুনডার্টে অবস্থিত ১৭ শতকের একটি বায়ুকল। এটি পূর্বে অবস্থিত একটি বায়ুকলকে প্রতিস্থাপিত করে ১৬০৫ সালের আশেপাশে সময়ে নির্মাণ করা হয়। ১৯৫০ সালে মারাত্মকভাবে ক্ষতিগ্রস্ত হওয়ার আগ পর্যন্ত এটি গ্রিস্টমিল হিসেবে ব্যবহৃত হতো। ১৯৬১ সালে স্থানীয় সরকার কলটি কিনে নেন এবং পুনঃস্থাপন করেন। এটি ১৯৭৪ সালে জাতীয় ঐতিহ্যবাহী স্থান হিসেবে তালিকাভুক্ত হয়।


title: দ্যা আকারমোলেন

text: বর্তমানে অবস্থিত কলের স্থানে পূর্বে আরেকটি বায়ুকল স্থাপিত ছিল। এটি ১৫৫৭ সালে দ্যা মিল ইন দ্যা সানডাচ ফিল্ড ("de molen in de Sundertsche Akker") নামে পরিচিত ছিল। পূর্বের এই কলটি পার্শ্ববর্তী একটি ওয়াটারমিল দ্যা পোয়েরমোলেনকে প্রতিস্থাপনের পর্যায়ে ছিল। ১৪৩৮ সালে এই ঘটনাটির উল্লেখ পাওয়া যায়। ১৫৮৪ সালে স্পেনীয় বাহিনী পূর্বের এই কলটিকে ধ্বংস করে এবং নতুন আরেকটি ভবন গড়ে তুলতে কয়েক বছর লেগে যায়। বর্তমান বায়ুকল্টি প্রথম ১৬০৫ সালে উল্লেখিত হয়।


title: দ্যা আকারমোলেন

text: এই কলটির মালিক ছিলেন বার্গ অপ জুম এর মারগ্রেভ এবং এটি ছিল ব্যানমোলেন (), যার মানে হল ঐ এলাকার বাসিন্দারা তাদের গম ভানার জন্য এই কলটি ব্যবহার করতে বাধ্য ছিল। ১৭৯৪ সালে এটি উইলিয়াম ভি, প্রিন্স অব অরেঞ্জ ও ব্রেডার ব্যারন এর মালিকানায় চলে যায়। ব্যানমোলেন ফ্রেঞ্চ বিপ্লবের সময় সাধারণ আইনের মধ্যে থেকে বাদ দেয়া হয়, এর ফলে মানুষ তাদের উৎপাদিত গম তাদের পছন্দমত স্থানে ভানার অধিকার পায়। ১৮৩০ সালে কলটি ব্যক্তিগত সম্পদে পরিণত হয়। ১৯৫০ সালে কাঠের উইন্ডশাফটটি ভেঙে যাওয়ার আগ পর্যন্ত কলটি গ্রিস্টমিল হিসেবে ব্যবহৃত হতো। উইন্ডশাফটটি ভেঙে যাওয়ার ফলে কলের পাখাগুলো মাটিতে ভেঙে পরে এবং কলটির ভবিষ্যৎ অনিশ্চয়তার মধ্যে পড়ে যায়। ১৯৫৯ সালে জুনডার্ট মিউনিসিপাল সরকার কলটি কিনে নেয় এবং ১৯৬১ সালে এটিকে পুনঃস্থাপন করা হয়। কলটি কার্যকরী থাকা সত্ত্বেও সক্রিয় গ্রিস্টমিল হিসেবে এর ব্যবহার বন্ধ রাখা হয়। ১৯৯১ সালে কলটিকে নতুন করে তৈরি করার সময় আরেক দফায় পুনঃস্থাপন করা হয়।


title: দ্যা আকারমোলেন

text: দ্যা আকারমোলেন একটি খোলা ট্রেসেল হিসেবে নির্মিত হয়। অর্থাৎ কলটির সম্পূর্ণ কাঠামো, যেখানে যন্ত্রপাতিগুলো থাকে, তা একটি খোলা লম্বা স্তম্ভের উপর দণ্ডায়মান থাকে। এর চারপাশে বাতাসের মধ্যে পাখাগুলো ঘুরতে পারে। কলটি পেইন্টেড উড দিয়ে নির্মিত এবং এর কাঠামোতে আংশিকভাবে আলকাতরার আবরণ রয়েছে। এর ছাদ হল বিটুমিনাস ওয়াটারপ্রুফিং। কলটির ঘূর্ণনক্ষমতা সম্পন্ন চারটি পাখা রয়েছে যেগুলো ৭১ কগের চাকা ঘুরায়। স্টোন নাটটি মেয়েন থেকে এক জোড়া কালেন মাইলস্টোন চালায় ( কালেন হল কোলোন, যেখানে এই মাইলস্টোনগুলো বাজারজাত হতো), ব্যাস ১৭ হাত অথবা .


title: দ্যা আকারমোলেন

text: কলের ভিতরে মিলের মালিক ও তার সহকারীদের বিভিন্ন খোদাই পাওয়া যায় যা ১৮০৪ সালের।


title: দ্যা আকারমোলেন

text: কলটি ১১ জুলাই ১৯৭৪ সালে জাতীয় ঐতিহ্যবাহী স্থান এর তালিকায় (নং ৪১১১৩) যুক্ত হয়।. এটি মাসের প্রথম শনিবার দর্শনার্থীদের জন্য উন্মুক্ত থাকে, অথবা এপয়েন্টমেন্টের মাধ্যমে দর্শন করা যায়।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা (বৈজ্ঞানিক নাম: "Naja nigricollis (Hallowell)") স্পিটিং কোবরা প্রজাতির অন্তর্ভুক্ত, মূলতঃ উপ-সাহারান আফ্রিকাতে পাওয়া যায়। মাঝারি দৈর্ঘ্য এবং আকৃতিবিশিষ্ট এই সর্প প্রজাতি ১.২ থেকে ২.২মিটার (৩.৯ থেকে ৭.২ফুট) পর্যন্ত দীর্ঘ হতে পারে। এদের বর্ন এবং দেহের রেখা বিন্যাস যথেষ্ট বৈচিত্রপূর্ন। এরা প্রধানত ক্ষুদ্র তীক্ষ্ণদন্ত প্রানী যথা ইঁদুর ইত্যাদি শিকার করে খায়। ব্ল্যাক নেকড স্পিটিং কোবরা প্রজাতির সাপের বিষ চিকিৎসা বিঞানের ক্ষেত্রে খুব তৎপর্যপূর্ন। অবশ্য একথা মন রাখতে হবে যে এদের দংশনের ফলে (চিকিৎসাহীন অবস্থায়) মৃত্যুহার তুলনামূলক ভাবে অনেক কম (৫ থেকে ১০%)। অন্যান্য স্পিটিং কোবরার ন্যায় এই প্রজাতিও ভয় পেলে আত্মরক্ষার্থে বিষদাঁত থেকে তীক্ষ্ণ ভাবে বিষ নিক্ষেপ করতে পারে। নিক্ষিপ্ত বিষের প্রভাবে চামড়ায় জ্বালা হয় এবং চোখে এই বিষ ঢুকলে চিরস্থায়ী অন্ধত্ব ঘটতে পারে।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা (Naja nigricollis) এলাপিডি পরিবারভুক্ত নাজা বর্গের অন্তর্গত। এদের দুটি উপপ্রজাতি পাওয়া গিয়েছিল যাদের পরব্ররতীকালে "" প্রজাতির মধ্যে স্থানান্তরিত করা হয়-"জেব্রা স্পিটিং কোবরা" ("Naja nigricincta nigricincta") এবং ব্ল্যাক স্পিটিং কোবরা ("Naja nigricincta woodi")


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা এলাপিডি পরিবারভুক্ত নাজা বর্গের অন্তর্গত। নরওয়ে প্রানীবিদ জোহান রেইনহার্ডটিন ১৮৪৩ সালে প্রথম এই প্রজাতির সাপের বর্ননা দেন। "নাজা" এই বর্গীয় নামটি সংস্কৃত শব্দ () অর্থাৎ কোবরার ল্যাটিনরূপ। "nigricollis'-এই বিশেষ ল্যাটিন বিশেষন্টির অর্থ "black" অর্থাৎ কালো এবং "collis" কথাটির অর্থ হল "neck" বা ঘাড় বা গলা।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরার পূর্বে দুটি উপ-প্রজাতি পাওয়া গিয়েছিল-জেব্রা স্পিটিং কোবরা ("Naja nigricincta nigricincta") এবং ব্ল্যাক স্পিটিং কোবরা ("Naja nigricincta woodi")। কিন্তু পরবর্তীকালে (২০০৭) উল্ফগ্যাং উস্টার এবং অন্যান্যরা জি্নত্বত্ত বিশ্লেষনের মাধ্যমে সিদ্ধান্ত নেন যে এই দুটি উপ-প্রজাতিকে একটি ভিন্ন বা আলাদা প্রজাতি হিসাবে বিবেচনা করা হয়, যে প্রজাতির নাম হয়, "Naja nigricincta"।


title: ব্ল্যাক নেকড স্পিটিং কোবরা

text: নিম্নে চিত্রিত ক্ল্যাডোগ্রাম (cladogram) বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা মাঝারি দৈর্ঘ্যের বিষাক্ত সাপ। এদের মাথা, ঘাড় থেকে মোটামুটি সুস্পষ্টভাবে প্রতীয়মান। মাথার আকৃতি বড় মুখ্যত মাথার পাশে থাকা দুটি বৃহদাকার বিষ থলি বা বিষগ্রন্থির জন্য। জন্মস্থানের উপর নির্ভর করে এদের বর্ন ভিন্নতর হয়। এদের কিছু নমুনায় দেখা গেছে দেহের মূল বর্ন কালো বা ঈষৎ ধূসর, উদর দেশের রঙ হলদে বা লালচে, গলায় চওড়া এবং কালো বন্ধনী। কখনো কখনো এদের গলায় কমলা বা ঈষৎ গোলাপী একটি দাগ দেখা যায়। অন্যান্যগুলির হলদে-বাদামী অথবা হলদে তামাটে বর্নের হয়। গলার চারদিকে বন্ধনী চিহ্নটি থাকে না এবং উদরদেশের রঙ লালচে হয়। আবার কিছু এই প্রজাতিভুক্ত সাপ ঘন লালচে-বাদামী রঙের এবং অন্য কিছু সাপ জলপাই ও বাদামী রঙের হয়। এই প্রজাতির কিছু সদস্য এমনকি সাদা-কালো ডোরাকাটা হয়। ব্ল্যাক নেকড স্পিটিং কোবরা সাধারনত দৈর্ঘ্যে ১.২মিটার(৩.৭ফুট) থেকে ২.২মিটার(৭.২ফুট) হয়। ভৌগলিক অবস্থান এবং উপ-প্রজাতির বিভাজন অনুসারে এদের আকৃতি ভিন্ন হয়।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরার দেহের মধ্যভাগে পৃষ্ঠদেশে ২১-২৩টি আঁশ থাকে। উদরদেশের আঁশ সংখ্যা ১৮২-১৯৬টি এবং লেজের নিচের দিকে সাবক্যাডুল আঁশ ৫৪ থেকে ৬৬টি থাকে।


title: ব্ল্যাক নেকড স্পিটিং কোবরা

text: এই সর্প প্রজাতিটি খুব দেখা যায় এবং উপ-সাহারান আফ্রিকার অধিকাংশ জায়গায় বিস্তৃর্ন অঞ্চল জুড়ে এদের পাওয়া যায়। আফ্রিকার পশ্চিম, পূর্ব এবং মধ্যভাগে এবং দক্ষিণ আফ্রিকার কিছু অংশে এদের বসবাস। তবে কঙ্গো অববাহিকার রেইন ফরেস্টে এরা অনুপস্থিত। অ্যাংগোলা, বেনিন,বুরকিনা ফাসো,ক্যামেরুন, সেন্ট্রাল আফ্রিকান রিপাবলিক, চাদ, ডেমোক্রেটিকরিপাবলিক অফ কঙ্গো (কেন্দ্রস্থল বাদ দিয়ে), কঙ্গো, ইথিওপিয়া, গাবন, ঘানা, গিনি-বিসসান, কেনিয়া,লাইবেরিয়া, মালি, নাইজেরিয়া,সেনেগাল,সিয়েরা লিওন,গাম্বিয়া, সুদান,তানজেনিয়া, সোমালিয়া, টোগো, উগান্ডা এবং জাম্বিয়াতে এই প্রজাতির সাপের অবস্থান নথিভুক্ত হয়েছে। উত্তর আফ্রিকা, বোস্তোয়ানা,জিম্বাবোয়ে,সুইজারল্যান্ড,মোজাম্বিক অথবা নাম্বিবিয়ার অধিকাংশ স্থানে প্রাপ্ত পূর্বতন তথ্য অনুযায়ী "" অথবা "" এর উল্লেখ রয়েছে, যাদের পূর্বে "N. nigricollis"এর উপপ্রজাতি ভাবা হতো।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা ("Naja nigricollis") সাধারণত আফ্রিকার সাভানা অঞ্চলে (গাছ-পালা শূন্য মরুভূমি প্রান্তরে) এবং আংশিক মরু অঞ্চলে বসবাস করে। এমনকি ১৮০০মিটার(৫৯০০ফিট) উচ্চতায়ও এদের দেখা যায়। মধ্য আফ্রিকার ক্রান্তীয় এবং নাতি-ক্রান্তীয় অঞ্চলে আর্দ্র-সাভানা তৃণভূমিতে এবং সাফাই করা পূর্বতন বনভূমিতে, বিশেষত নদী ও ঝরনা নিকটবর্তী অঞ্চলেও এদের দর্শন মেলে। "Naja n. nigricollis" অভিযোজন ক্ষমতাসম্পন্ন সাপ এবং এদের দক্ষিণ-পূর্ব নাইজেরিয়াতে দেখা যায় যেখানে এদের বাসস্থান পূর্বে ছিল রেইনফরেস্ট কিন্তু বর্তমানে পরিবর্তিত হয়ে, মানুষের তৈরী কৃষিজমি, বাগান, শহরতলি অঞ্চল এবং কিছু খন্ডিত বনভূমি। নাইজেরিয়ার রেইনফরেস্টের এই প্রকার চরম পরিবর্তন এই প্রজাতির সাপেদের সুবিধা দিয়েছে। উভচর ও সরীসৃপবিদ Luca Luiselliর গবেষনায় দেখা গেছে এই প্রজাতির সাপেরা বর্তমানে অধিকতর শুকনো ছোট ছোট বাসভূমিতে আস্তানা গড়েছে।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা("Naja nigricollis")এর বাসস্থানের পরিধি বর্তমানে বিস্তৃত হয়ে নাইজেরিয়ার দক্ষিণ-পূর্ব অঞ্চল থেকে মধ্য আফ্রিকার অধিকতর শুষ্ক এবং মরু অঞ্চল পর্যন্ত ছড়িয়ে পড়েছে। উপকূলবর্তী শুষ্ক গাছপালা ও শুকনো তৃনভূমিতেও এদের দেখতে পাওয়া যায়। অন্যান্য কোবরা প্রজাতির ন্যায়, এই প্রজাতির সাপেরাও পরিত্যাক্ত উই ঢিপি এবং ক্ষুদ্র-তীক্ষনদন্ত প্রানীদের যথা ইঁদুরের গর্তে লুকিয়ে থাকে ও শীতল হয়। এদের সর্বাধিক প্রিয় লুকানোর জায়গা হল গাছের গুঁড়ি ও কোটর। ব্ল্যাক নেকড স্পিটিং কোবরা চমৎকার বৃক্ষারোহঙ্কারী এবং সেই কারণে মাঝেমধ্যে এরা বৃক্ষবাসী। আফ্রিকা জুড়ে এই সর্পপ্রজাতি এতোটাই সহজপ্রাপ্য যে ছোট শহর বা গ্রামে মানুষের সংস্পর্শে এদের প্রায়শই দেখা যায়।


title: ব্ল্যাক নেকড স্পিটিং কোবরা

text: অন্যান্য সাপেদের মতো "Naja nigricollis" দিনের বেলায় অথবা রাত্রিকালে বিচরন করে এবং এই বিষয়টি ঋতু, ভৌগলিক অবস্থান ও গড় দিবাকালীন তাপমাত্রার উপর নির্ভরশীল। এই অভিযোজন ক্ষমতার কারণে এই সর্পপ্রজাতি দেহের তাপমাত্রা অনেক বেশি ভালভাবে নিয়ন্ত্রনে সক্ষম এবং খাদ্যবস্তুর সর্বাপেক্ষা প্রাচুর্যপূর্ন কোনো বিশেষ এনটি অঞ্চলে সহজেই ঘাঁটি গড়তে পারে। এদের প্রাথমিক খাদ্য ইঁদুর জাতীয় ক্ষুদ্র-তীক্ষ্ণদন্ত প্রানী। তবে গিরগিটি, বিভিন্ন ডিম ও অন্যান্য সাপও এদের খাদ্যতালিকার অন্তর্ভুক্ত।


title: ব্ল্যাক নেকড স্পিটিং কোবরা

text: অন্যান্য সাপেদের মত, এরা বিভিন্ন শিকারী পাখি বিশেষতঃ বিভিন্ন প্রজাতিত স্নেক-ঈগলএর শিকার হয়। উত্তর গোলার্ধে যখন শীতকাল, সেই সময় এই স্নেক-ঈগলগুলি আফ্রিকায় পরিযান করে। এই স্নেক-ঈগলদের মধ্যে একধরনের শর্ট-টোড স্নেক-ঈগল () ("Circaetus gallicus") ব্ল্যাক নেকড স্পিটিং কোবরার সবচেয়ে বড় বিপদ ও শত্রু কারণ এই বিশেষ প্রজাতির স্নেক-ঈগলটি মুখ্যত কোবরা শিকারী শঙ্খচূড়। এছাড়া অন্যান্য সাপেরাও ব্ল্যাক নেকড স্পিটিং কোবরাদের শিকার করে থাকে।


title: ব্ল্যাক নেকড স্পিটিং কোবরা

text: অন্যান্য স্পিটিং কোবরার মত এই সর্প-প্রজাতিও ভীষন ভাবে বিষ নিক্ষেপ করতে সক্ষম। এরা বিষ দাঁতের সাহায্যে তীক্ষ্ণভাবে তীব্রতার সাথে বিষ নিক্ষেপ করে,যা ভীষনরকম লক্ষ্যভেদী। এই বিষ দেহত্বকে ও চোখে তীব্র জ্বলন এবং অস্বস্তিকর অবস্থার কারণ ঘটায়। এই বিষ চোখে প্রবেশ করলে যে লক্ষনগুলি দেখা যায় তা হল অতিমাত্রায় জ্বলন ও ব্যাথা, সামঞ্জবস্য বিনাশ, আংশিক দৃষ্টিহীনতা ও এমনকি স্থায়ী বা চির অন্ধত্ব। ব্ল্যাক নেকড স্পিটিং কোবরার একটি বিশেষ প্রবনতা হল সামান্যতম প্ররোচনা বা উত্তেজনাতেই এরা প্রানপনে বিষ নিক্ষেপ শুরু করে। তবে এদের এই অতি-আক্রমণাত্বক এবং অতি-প্রবন বিষ নিক্ষেপ বৈশিষ্ট্যের পাশাপাশি একথা মানতে হবে যে অন্যান্য স্পিটিং কোবরার তুলনায় এদের দংশন প্রবনতা অনেক কম।(


title: ব্ল্যাক নেকড স্পিটিং কোবরা

text: এই প্রজাতির সাপকে যখন বন্দীদশায় লখ্য করা হয়, তখন দেখা যায় যে সদ্য ধরা সাপগুলি সাধারনত ভীরু ও আতঙ্কগ্রস্থ এবং অতিমাত্রায় বিষ নিক্ষেপ প্রবন। বন্দীদশায় থাকতে থাকতে পরে এরা অনেক বেশি বাধ্য ও শান্ত হয়ে যায় এবং উন্মত্ত ও আক্রমণাত্বক ভাব অনেক কমে আসে।


title: ব্ল্যাক নেকড স্পিটিং কোবরা

text: অন্যান্য কোবরা প্রজাতির মত, ব্ল্যাক নেকড স্পিটিং কোবরাও অন্ডজ বা ডিম্বনালীজাত। এই প্রজাতির মিলন ঋতু ভিন্নতর হয়; শীতকালের শেষ(সেপ্টম্বর) থেকে গ্রীষ্মকালের শুরু (ডিসেম্বর) পর্যন্ত সময়কালের মধ্যে বিভিন্ন সময় এদের মিলন সংঘটিত হয়। বন্য বা মুক্ত জীবনে অথবা বন্দীদশায় এদের মিলন ঋতু এবং প্রজনন কাল সাধারনত একই থাকে। স্ত্রী সাপেরা সাধারণত ১০ থেকে ১৫টি ডিম পাড়ে, তবে এরা একবারে ৮ থেকে ২২টি পর্যন্ত ডিমও পাড়তে পারে। গর্ভধারনকাল চলে প্রায় ৯০ থেকে ১০০ দিন। ডিম পাড়ার পর ফুটতে সময় লাগে ৬০-৭০ দিন। ডিম ফোটার প্রয়োজনীয় তাপমাত্রা হল ২০-২৫°C(৮২.৪-৮৬°F)। জন্মের সময় বাচ্চাগুলি ২০ থেকে ২৫ সেন্টিমিটার(৭.৯ থেকে ৯.৮ইঞ্চি) দৈর্ঘের হয় এবং এরা সম্পূর্নভাবে স্বাবলম্বী হয়।


title: ব্ল্যাক নেকড স্পিটিং কোবরা

text: এলাপিডি অর্থাৎ বিষধর সর্পদের মধ্যে ব্ল্যাক নেকড স্পিটিং কোবরার বিষ অনেকটাই অদ্বিতীয় বা তুলনাহীন এই জন্য যে এই বিষ প্রাথমিক ভাবে সাইটোটক্সিন দ্বারা গঠিত। সাইটোটক্সিন ছাড়াও এই বিষের অন্যান্য উপাদান রয়েছে। এই বিষ আদ্ররশ এলাপিড নিউরোটক্সিক বৈশিষ্টাবলী বহন করে যার সাথে যুক্ত হয় উচ্চ-ক্ষমতাশালী সাইটোটক্সিন (কোষের পচন ঘটায়) এবং কার্ডিওটক্সিন। দংশনের পরবর্তী লক্ষঙ্গুলি হল অতিমাত্রায় বাহ্যিক রক্তক্ষরণ ও দংশনের স্থানের চারপাশে কোষের পচন এবং শ্বাসকষ্ট। যদিও এই প্রজাতির সর্প দংশনের পরে চিকিৎসা না করানো ক্ষেত্রবিশেষে মৃত্যুহার কম বেশি ৫ থেকে ১০% তবে মৃত্যু যখন ঘটে, তা স্বভাবতই ঘটে মধ্যচ্ছদা () এর বিকলতা জনিত (asphyxiation) অর্থাৎ তীব্র শ্বাসকষ্ট ও শ্বাসরোধের কারণে। "Naja nigricollis" বিষের এলডি হল ২মিগ্রা/কেজি এবং ১.১৫মিগ্রা/কেজি । মিন্টন(Minton) এর সমীক্ষা অনুসারে (১৯৭৪), এই প্রজাতির দংশনে প্রতি নির্গত গড় বিষের পরিমাণ ২০০ থেকে ৩৫০মিলিগ্রাম(শুষ্ক ওজন)।


title: ব্ল্যাক নেকড স্পিটিং কোবরা

text: ১৯৪৪ সালে ইংরেজ চক্ষুবিষয়ক শল্যচিকিৎসক মেজর হ্যারল্ড রিডলে FRCS RAMC নামের একজন ইংরেজ চক্ষু বিষয়ক শল্য চিকিৎসক "ব্রিটিশ জার্নাল অব অপথ্যালমোলজি" তে বিষ নিক্ষেপকারী সাপ এবং সাধারন সাপের বিষের উপাদানগত গঠন এবং ক্রিয়া বিষয়ে একটি ছোট গবেষনাধর্মী লেখা প্রকাশ করেন । যুদ্ধকালীন ঘানাতে (সেই সময় গোল্ড কোষ্ট নামে পরিচিত ছিল) থাকার সময়, তার নিজস্ব অভিজ্ঞতা থেকে রিডলে একজন ৩০ বছর বয়সী শ্রমিকের চোখে সাপের বিষের প্রভাবে অপথ্যালমিয়ার লক্ষন প্রত্যক্ষ করেন এবং বর্ননা করেন। গোগি কুমাসি নামের এই শ্রমিক যখন ঘাস কাটছিলেন, হঠাৎ একটি ব্ল্যাক নেকড স্পিটিং কোবরা ঘাসের ঝোপ থেকে ফনা মেলে উঠে দাঁড়ায় এবং চার বা পাঁচ ফুট দূরত্ব থেকে লোকটির ডান চোখে তীব্রভাবে বিষ নিক্ষেপ করে। রিডলে লোকটির চিকিৎসা শুরু করেন এবং সম্পূর্ন সেরে না ওঠা অবধি তার চিকিৎসা চালিয়ে যান। উক্ত লেখনীতে সাপের বিষের থেরাপিউটিক ব্যবহার বিষয়ে আলোচনা করার পর, পরিশেষে তিনি এই সিদ্ধান্তে উপনীত হন যে,ব্ল্যাক নেকড স্পিটিং কোবরার এই বিষের উপাদান অথবা লঘুকৃত বিষ অপথ্যালমিক শল্য চিকিৎসাতে ব্যবহার হোগ্য শক্তিশালী চেতনা-নাশক পদার্থ হিসাবে প্রয়োগ করা যেতে পারে।


title: রাণীশণকৈল ডিগ্রি কলেজ

text: রাণীসণকৈল ডিগ্রি কলেজ () বাংলাদেশের ঠাকুরগাঁও জেলার রানীশংকাইল উপজেলা একটি ঐতিহ্যবাহী শিক্ষা প্রতিষ্ঠান। প্রায় ২ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত।


title: রাণীশণকৈল ডিগ্রি কলেজ

text: রাণীসণকৈল ডিগ্রি কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৭২ সালে প্রতিষ্ঠা লাভ করে।


title: অন্ডাল রেল স্টেশন

text: অন্ডাল রেল স্টেশন হল বর্ধমান-আসানসোল বিভাগের একটি রেল স্টেশন। বহু-সংখ্যক পার্শ্ববর্তী কয়লাবাহী ক্ষুদ্রতর লাইন-সহ অন্ডাল-সাঁইথিয়া ব্রাঞ্চ লাইন ও অন্ডাল- সীতারামপুর ব্রাঞ্চ লাইন অন্ডাল স্টেশন থেকে শুরু হয়েছে। এই স্টেশনটি ভারতের পশ্চিমবঙ্গ রাজ্যের বর্ধমান জেলায় অবস্থিত। অন্ডাল ও পার্শ্ববর্তী খনি-শিল্পাঞ্চলগুলিকে এই স্টেশনটি রেল-পরিষেবা প্রদান করে থাকে।


title: অন্ডাল রেল স্টেশন

text: সমিত রায়চৌধুরীর “গোমো লোকো শেড অ্যান্ড সিএলডব্লিউ ট্রিপ রেকর্ড” থেকে প্রাপ্ত বিবরণ অনুসারে, “দুর্গাপুর (হাওড়া থেকে ১৫৮ কিলোমিটার দূরে অবস্থিত) থেকে ধানবাদ পর্যন্ত এবং তার বাইরের সমগ্র অঞ্চলটিতে শিল্পায়ন হয়েছে। কারখানা ছাড়া এখানে অনেক কয়লাখনি আছে। এগুলির কয়েকটি এখন বন্ধ। কয়েকটির খনিগর্ভের গভীরে আগুন জ্বলছে। খনি অঞ্চলটি বিরাট এলাকা জুড়ে পরিব্যাপ্ত। এটি মূলত এই ট্র্যাকের দক্ষিণ দিকে অবস্থিত। ট্র্যাকের খানিক অংশ কাটা অংশের মধ্যে দিয়ে গিয়েছে। এই এলাকাটির স্তর ট্র্যাক অপেক্ষা উঁচু। এর ফলে ট্রাকের মিলনস্থলে ছোটো ছোটো পাথরের সেতু দেখা যায়।”


title: অন্ডাল রেল স্টেশন

text: ১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।


title: অন্ডাল রেল স্টেশন

text: ১৯৬০-৬১ সালে ওয়ারিয়া-আসানসোল সেক্টরটির বৈদ্যুতিকরণ সম্পূর্ণ হয়।


title: অন্ডাল রেল স্টেশন

text: অন্ডালে একটি ডিজেল লোকো শেড রয়েছে। এখানে ডব্লিউডিএস-৬, ডব্লিউডিএম-২, ডব্লিউডিএম-৩এ ও ডব্লিউডিজি-৩এ ইঞ্জিন রাখা আছে। অন্ডাল লোকো শেডের ডিজেল লোকোমোটিভ ওয়ার্কস থেকে প্রথম ডব্লিউডিএম-২ উৎপাদিত হয়।


title: অন্ডাল রেল স্টেশন

text: অন্ডাল ইয়ার্ডটি পূর্ব রেলের বৃহত্তম ইয়ার্ডগুলির একটি। এই রেলপথের বিভিন্ন পার্শ্ববর্তী ক্ষুদ্রাকার রেলপথ থেকে কয়লা নিয়ে ডিজেল ইঞ্জিনগুলি এই ইয়ার্ডে নিয়ে আসে। এই কয়লা বক্রেশ্বর, ফারাক্কা ও সাগরদিঘি তাপবিদ্যুৎ কেন্দ্রে পাঠানো হয়। কয়লার একটি বড়ো অংশ পাঠানো হয় উত্তরপূর্ব সীমান্ত রেলে।


title: অন্ডাল রেল স্টেশন

text:
অন্ডাল রেল কলোনি সম্পর্কে এই বিবরণটি পাওয়া যায়:
“অন্ডাল একটি রেল শহর। এই শহরে মূলত রেল ভবনগুলি রয়েছে। ভারতীয় পরিভাষায় এটিকে বলা হয় ‘রেলওয়ে কলোনি’। এই শহরের বাণিজ্যিক অংশগুলি ট্র্যাকগুলির নিচে একটি দীর্ঘ সুড়ঙ্গের মাধ্যমে যুক্ত। এই সুড়ঙ্গটিতে আলো না থাকলে রাত্রির অন্ধকার বিরাজ করে। রেলওয়ের প্রতিষ্ঠানগুলির মধ্যে একটি মার্শালিং ইয়ার্ড ও একটি লোকো ডিপো রয়েছে। এগুলি কয়লা পরিবহনের জন্য ব্যবহৃত হয়। কারণ মেন লাইনটি কয়েক মাইল পশ্চিমে অবস্থিত আসানসোলের ডিপো ও ইয়ার্ডগুলির দ্বারা পরিষেবিত হয়। অন্ডালে যুদ্ধের সময় উত্তর আমেরিকান মিকাডোজ ও ওল্ডার ব্রিটিশ ২-৮-০-এর কয়েকটি শক্তিশালী ট্যাঙ্ক ইঞ্জিন স্থানীয় যাত্রী পরিবহনের কাজে ব্যবহৃত হত।”


title: আদ্রা জংশন রেল স্টেশন

text: আর্দ্রা রেল স্টেশন ভারতের পশ্চিমবঙ্গ রাজ্যের পুরুলিয়া জেলার আর্দ্রা শহরকে রেল-পরিষেবা প্রদান করে। এটি একটি গুরুত্বপূর্ণ জংশন স্টেশন। বিভিন্ন দিক থেকে রেল ট্র্যাক এসে আর্দ্রায় মিলিত হয়েছে।


title: আদ্রা জংশন রেল স্টেশন

text: ১৮৭০ সালে গ্রেট ইন্ডিয়ান পেনিনসুলা রেলওয়ে ও ইস্ট ইন্ডিয়া রেলওয়ে কোম্পানির যৌথ উদ্যোগে হাওড়া-এলাহাবাদ-মুম্বই লাইন নির্মিত হয়। ১৮৮৭ সালে নাগপুর ছত্তীসগঢ় রেলওয়ের মানোন্নয়নের জন্য বেঙ্গল নাগপুর রেলওয়ে গঠিত হয়। সেই সময় এই রেলপথ বিলাসপুর হয়ে আসানসোল পর্যন্ত প্রসারিত ছিল। এই রেলপথের উদ্দেশ্য ছিল এলাহাবাদকে এড়িয়ে হাওড়া-মুম্বই যাত্রাপথের একটি ক্ষুদ্রতর লাইন তৈরি করা। ১৮৯১ সালের ১ ফেব্রুয়ারি নাগপুর থেকে আসানসোল পর্যন্ত হাওড়া-দিল্লি মেন লাইনে বেঙ্গল নাগপুর রেলওয়ের মেন লাইনটি পণ্য পরিবহনের জন্য খুলে দেওয়া হয়। যদিও ১৯০০ সালে পশ্চিমে খড়গপুরের সঙ্গে যুক্ত হওয়ার পরই দক্ষিণে হাওড়া স্টেশনের সঙ্গে এই স্টেশনটি যুক্ত হয়।


title: আদ্রা জংশন রেল স্টেশন

text: ১৯০৭ সালে বেঙ্গল নাগপুর রেলওয়ে ইস্ট ইন্ডিয়ান রেলওয়ের মেন লাইনে গোমো স্টেশনের সঙ্গে যুক্ত হয়। ১৯১৩ সালে মোহুদা-চন্দ্রপুরা ব্রাঞ্চ লাইনটি খুলে দেওয়া হয়।


title: আদ্রা জংশন রেল স্টেশন

text: ১৯৬১-৬২ সালে আসানসোল-পুরুলিয়া বিভাগটির বৈদ্যুতিকরণ সম্পূর্ণ হয়।কলকাতা মনোরেল


title: আলিপুরদুয়ার জংশন রেল স্টেশন

text: আলিপুরদুয়ার জংশন রেল স্টেশন হল ভারতের পশ্চিমবঙ্গ রাজ্যের আলিপুরদুয়ার জেলার সদর আলিপুরদুয়ার শহরকে রেল-পরিষেবা প্রদানকারী চারটি রেল স্টেশনের অন্যতম। এই স্টেশনের কোড হল এপিডিজে। এই স্টেশনের পার্শ্ববর্তী স্টেশনটি হল নিউ আলিপুরদুয়ার জংশন (স্টেশন কোড এনওকিউ)।


title: আলিপুরদুয়ার জংশন রেল স্টেশন

text: ১৯০১ সালে কোচবিহার স্টেট রেলওয়ে ইস্টার্ন বেঙ্গল রেলওয়ের গীতলদহ থেকে একটি ন্যারো গেজ লাইন নির্মাণ করে। এই লাইনটি আলিপুরদুয়ারের উপর দিয়ে প্রসারিত ছিল। ১৯১০ সালে লাইনটিকে মিটার গেজে পরিবর্তন করা হয়।


title: আলিপুরদুয়ার জংশন রেল স্টেশন

text: ১৯৪৭ সালে ভারত বিভাজনের পর অসমের সঙ্গে ভারতের উত্তরবঙ্গ অঞ্চলের রেল যোগাযোগ সম্পূর্ণ বিচ্ছিন্ন হয়ে পড়ে। কারণ যোগাযোগরক্ষাকারী রেলপথটি সম্পূর্ণই পূর্ব পাকিস্তানের ভাগে পড়ে। ১৯৪৮ সালের ২৬ জানুয়ারি অসম রেল লিঙ্ক প্রকল্পটি গৃহীত হয়। এই প্রকল্পে একটি মিটার গেজ রেলপথ ফকিরাগ্রামকে আলিপুরদুয়ার হয়ে বিহারের কিশানগঞ্জের সঙ্গে যুক্ত করে। এই পথে প্রথম ট্রেন চলেছিল ১৯৫০ সালের ২৬ জানুয়ারি। ২০০৩-২০০৬ সালে লাইনটিকে ব্রড গেজে রূপান্তরিত করা হয়।


title: আলিপুরদুয়ার জংশন রেল স্টেশন

text: বর্তমানে আলিপুরদুয়ার শহরের সব কটি রেল ট্র্যাকই ব্রড গেজ।


title: আলিপুরদুয়ার জংশন রেল স্টেশন

text: এই স্টেশনের পার্শ্ববর্তী দুটি স্থানীয় রেল স্টেশন হল আলিপুরদুয়ার (স্টেশন কোড এপিডি) ও আলিপুরদুয়ার কোর্ট (স্টেশন কোড এপিডিসি)। দূরপাল্লার ট্রেনগুলি এই স্টেশনগুলিতে দাঁড়ায় না।


title: আলিপুরদুয়ার জংশন রেল স্টেশন

text: অধিকাংশ দূরপাল্লার ট্রেন নিউ আলিপুরদুয়ার জংশনের (স্টেশন কোড এনওকিউ) উপর দিয়ে যায় ও সেই স্টেশনে দাঁড়ায়। ১৯৫০-এর দশনে নির্মিত ওই স্টেশনটি ডাবল ট্র্যাকের মাধ্যমে অসম ও পশ্চিমবঙ্গের অন্যান্য অঞ্চলের মধ্যে যোগাযোগ রক্ষা করছে। পুরনো আলিপুরদুয়ার স্টেশনটি মিটার গেজ ট্র্যাকের উপর ছিল। অনেক পরে ২০০৬ সালে এটিকে ব্রড গেজে রূপান্তরিত করা হয়। অল্প কয়েকটি ট্রেনই এই স্টেশনের উপর দিয়ে যায়।


title: আলিপুরদুয়ার জংশন রেল স্টেশন

text: দুটি জংশন আলাদা লাইনের উপর অবস্থিত। আলিপুরদুয়ার-কামাখ্যা ইন্টারসিটি এক্সপ্রেস (ট্রেন নং ১৫৪৭১) নামে একটি স্বল্পপাল্লার ট্রেনই এই দুটি জংশনের মধ্যে চলে।


title: আলিপুরদুয়ার জংশন রেল স্টেশন

text: ২০০৭ সালে উত্তরপূর্ব সীমান্ত রেল আলিপুরদুয়ার-বামনহাট ব্রাঞ্চ লাইনটিকে ব্রড গেজে রূপান্তরিত করে।


title: ঠাকুরগাঁও সরকারি বালক উচ্চ বিদ্যালয়

text: ঠাকুরগাঁও সরকারি বালক উচ্চ বিদ্যালয় () বাংলাদেশের ঠাকুরগাঁও জেলার ঠাকুরগাঁও শহরের একটি ঐতিহ্যবাহী শিক্ষা প্রতিষ্ঠান। ১৯০৪ সালে তৎকালিন স্থানীয় কতিপয় ব্যক্তির সহযোগিতায় বিদ্যালয়টি প্রতিষ্ঠিত হয়।


title: ঠাকুরগাঁও সরকারি বালক উচ্চ বিদ্যালয়

text:
ঠাকুরগাঁও সরকারি বালক উচ্চ বিদ্যালয় বাংলাদেশের শ্রেষ্ঠ বিদ্যালয়গুলোর মধ্যে অন্যতম । বিদ্যালয়টি ঠাকুরগাঁও শহরের প্রাণকেন্দ্রে মনোরম পরিবেশে অবস্থিত । বিদ্যালয়টি শুরুতে ১৮৭৫ খ্রিস্টাব্দে সেনুয়া-টাঙ্গন নদীর মিলন স্থলের সন্নিকটে অবস্থিত জমিদার বাড়ির পাশে এম.ই (মিডিল ইংলিশ) স্কুল রূপে অতিবাহনের পর ১৯০৪ খ্রিস্টাব্দে ১মার্চ উক্ত স্থানেই শিক্ষালয়টি এইচ.ই. (হায়ার ইংলিশ) স্কুলে পরিণত হয় । জনাব আলী মোহাম্মদ সরকার উচ্চ ইংরেজি বিদ্যালয় রূপে প্রতিষ্ঠার সময় থেকে বহু বছর পর্যন্ত এর সহকারী সেক্রেটারী পদে সমাসীন ছিলেন । ১৯০৪ সালে স্কুলটিকে এইচ.ই.স্কুলে (উচ্চ ইংরেজি বিদ্যালয়ে) রূপান্তরের ক্ষেত্রে রাজশাহী বিভাগের তদানীন্তন ইন্সপেক্টর অব স্কুলস Mr. Hall ward বিশেষভাবে উৎসাহ দিয়েছিলেন ।
টাঙ্গন নদীর তীরে প্রথম প্রতিষ্ঠিত মাইনর স্কুলটিতে ১টি খড়ের আটচালা ঘর ছিল । উচ্চ ইংরেজি বিদ্যালয়ে রূপান্তরের পর স্কুল সংলগ্ন জমিদার কাচারির একটি বড় দালান স্কুলের কাজে অনেকদিন ব্যবহৃত হয় । উক্ত স্থানে স্থান সংকুলান না হওয়ায় স্কুলটি স্থানান্তরের প্রয়োজন দেখা দেয়। স্কুল স্থানান্তরের নিমিত্তে বর্ধমানের কুসুমগ্রাম জমিদারির তৎকালীন জমিদার বিবি তৈয়বা খাতুন দশবিঘা সাড়ে পনের কাঠা জমি দান করেন । উক্ত জমির উপর ১৯০৬-১৯০৮ সালের মধ্যে স্কুলের সুদৃশ্য ও সর্ববৃহৎ ভবন (বর্তমান প্রশাসনিক ভবন) নির্মিত হয় এবং ১৯০৮ সালের ডিসেম্বর মাসে স্কুলটি বর্তমান স্থানে স্থানান্তরিত হয়। পরবর্তীতে ঐ জমিদারীর সুযোগ্য উত্তরাধিকারী সৈয়দ বদরুদ্দোজা আরও পঁচিশ বিঘা জমি দান করেন। এরপর স্কুলের নতুন হোস্টেল নির্মাণ ও সম্প্রসারণের জন্য আরও এক একর জমি ১৯৬০-১৯৬৩সালের মধ্যে হুকুম দখল সূত্রে আয়ত্ব করা হয়।
১৯০৪ সালের ১ মার্চ স্কুলটি (এইচ.ই.স্কুল ) উচ্চ ইংরেজি বিদ্যালয় রূপে প্রতিষ্ঠিত হলে এর পরিচালনা পরিষদের প্রথম প্রেসিডেন্ট (সভাপতি) হয়েছিলেন দিনাজপুর জেলার তদানীন্তন জেলা ম্যাজিস্ট্রেট জনাব F.J.Jeffries. তিনি স্কুলটি উচ্চ বিদ্যালয় রূপে প্রতিষ্ঠার পূর্বে এম.ই স্কুলেরও প্রেসিডেন্ট ছিলেন । ১৯০৮ সালের ৩১ আগস্ট পর্যন্ত দিনাজপুরের জেলা ম্যাজিস্ট্রেটগণই পদাধিকার বলে এই স্কুলের প্রেসিডেন্ট এবং ১৯০৪ সাল থেকে ১৯১০ সাল পর্যন্ত ঠাকুরগাঁওয়ের এস.ডি.ও গণ পদাধিকার বলে সেক্রেটারি ছিলেন । ১৯১০ সাল থেকে ১৯১৮ সালের ৩১আগষ্ট পর্যন্ত ঠাকুরগাঁওয়ের এস.ডি.ও গণ পদাধিকার বলে এ স্কুলের ভাইস প্রেসিডেন্ট মনোনীত হতেন । ১৯১৮ সালের ১ সেপ্টেম্বর থেকে ঠাকুরগাঁওয়ের এস.ডি.ও গণ পদাধিকার বলে এ স্কুলের প্রেসিডেন্ট মনোনীত হতেন । মাঝে ১৯০৪ সালে এই নিয়মের ব্যতিক্রম ঘটিয়ে জনৈক মহকুমা ইন্সপেক্টর অব স্কুল জনাব আব্দুল জব্বার এই স্কুলের সভাপতি হয়েছিলেন । তাঁর পরবর্তীকালে এস.ডি.ও গণ পুনরায় এর সভাপতি মনোনীত হতেন।
স্কুলটির মঞ্জুরির জন্য ১৯০৪ সালে কলিকাতা বিশ্ববিদ্যালয়ে আবেদন করা হলেও ১৯১০ সালের শেষ দিকে উক্ত বিশ্ববিদ্যালয়ের মঞ্জুরি লাভ করেন । তখন থেকে ১৯৩৫ খ্রিস্টাব্দের ১৮ এপ্রিল পর্যন্ত ঠাকুরগাঁওয়ের মুন্সেফগণ পদাধিকার বলে এ স্কুলের সেক্রেটারি মনোনীত হতেন ।
প্রদেশিকীকরণের পর বিদ্যালয়ের প্রধান শিক্ষকগণ পদাধিকার বলে সেক্রেটারি মনোনীত হতেন । ১৯৮৪ সালের ১ ফ্রেব্রুয়ারী ঠাকুরগাঁও মহকুমা জেলায় রূপান্তরিত হলে পদাধিকার বলে জেলা প্রশাসকগণ সভাপতি এবং স্কুলের প্রধান শিক্ষকগণ সেক্রেটারি মনোনীত হয়ে আসছেন ।


title: ঠাকুরগাঁও সরকারি বালক উচ্চ বিদ্যালয়

text:
১৮৭৫ সালে প্রতিষ্ঠিত ঠাকুরগাঁওয়ের এম.ই. স্কুলটি ১৯০৪ সালে এইচ.ই. স্কুলে উন্নীত হলে স্কুলটির নাম হয় ঠাকুরগাঁও এইচ. ই. স্কুল । এরপর ১৯০৬ সাল থেকে রাজশাহী বিভাগের তদানীন্তন কমিশনার Mr. Marindine-এর নামানুসারে স্কুলটির নামকরণ হয় ‘Marindine H.E.School’ পরবর্তীকালে এই নাম পরিত্যক্ত হয় এবং স্কুলটি ‘ঠাকুরগাঁও হাই স্কুল’ নামে পরিচিত হয় । ১৯৬৭ সালের ১ আগষ্ট স্কুলটি প্রাদেশিকীকৃত (সরকারি) হলে ইহা ‘ঠাকুরগাঁও গভঃ হাই স্কুল’ অর্থাৎ ঠাকুরগাঁও সরকারি উচ্চ বিদ্যালয় নামে অভিহিত হয় । বর্তমানে ইহা ‘ঠাকুরগাঁও সরকারী বালক উচ্চ বিদ্যালয়’ নামে পরিচিত । ১৯৮৪ সালের ১ ফেব্রুয়ারি ঠাকুরগাঁও মহকুমা জেলায় রূপান্তরিত হলে স্থানীয়ভাবে স্কুলটি ‘ঠাকুরগাঁও জেলা স্কুল’ নামে পরিচিতি পায় । তবে এই শেষোক্ত নাম সরকারি গেজেটে অন্তর্ভুক্ত হয়ন
ঠাকুরগাঁও সরকারি বালক উচ্চ বিদ্যালয় শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯০৪ সালে প্রতিষ্ঠা লাভ করে।


title: ঠাকুরগাঁও সরকারি বালক উচ্চ বিদ্যালয়

text: গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে ৫টি ভবন।এগুলো হলোঃ


title: ঠাকুরগাঁও সরকারি বালক উচ্চ বিদ্যালয়

text: ১।প্রশাসনিক ভবন


title: ঠাকুরগাঁও সরকারি বালক উচ্চ বিদ্যালয়

text: ২।বিজ্ঞান ভবন


title: ঠাকুরগাঁও সরকারি বালক উচ্চ বিদ্যালয়

text: ৩।উত্তরা ভবন


title: ঠাকুরগাঁও সরকারি বালক উচ্চ বিদ্যালয়

text: ৪।পূরবী ভবন


title: ঠাকুরগাঁও সরকারি বালক উচ্চ বিদ্যালয়

text: ৫।মাল্টিপারপাজ হল


title: ঠাকুরগাঁও সরকারি বালক উচ্চ বিদ্যালয়

text: এছাড়াও ছাত্রদের জন্য রয়েছে ক্যান্টিন,হোস্টেল,মসজিদ,সুবিশাল খেলার মাঠ


title: ঠাকুরগাঁও সরকারি বালক উচ্চ বিদ্যালয়

text: ঠাকুরগাঁও সরকারি কলেজের মোট জমির পরিমাণ ৩ একর।


title: ঠাকুরগাঁও সরকারি বালক উচ্চ বিদ্যালয়

text: প্রায় ১৯০০


title: ঠাকুরগাঁও সরকারি বালক উচ্চ বিদ্যালয়

text: এ বিদ্যালয়ের ফলাফল অত্যন্ত ভালো।প্রায় প্রতিবছর ই পিএসসি, জেএসসি ও এসএসসি পরীক্ষায় এই বিদ্যালয় দিনাজপুর বোর্ডের অধীনে শীর্ষ ১০ স্কুলের মধ্যে স্থান করে নেয়।


title: ঠাকুরগাঁও সরকারি বালক উচ্চ বিদ্যালয়

text: বিএনসিসি, রোভার, রেডক্রিসেন্ট, বাঁধন ইত্যাদি।


title: নাসরুল্লাহ খান (আফগানিস্তান)

text: নাসরুল্লাহ খান (১৮৭৪-১৯২০) ছিলেন আফগানিস্তানের আমির। ১৯১৯ খ্রিষ্টাব্দের ২১ ফেব্রুয়ারি থেকে ২৮ ফেব্রুয়ারি পর্যন্ত তিনি আমিরের পদে ছিলেন। তিনি ছিলেন আমির আবদুর রহমান খানের দ্বিতীয় পুত্র।


title: নাসরুল্লাহ খান (আফগানিস্তান)

text: নাসরুল্লাহ খান ১৮৭৪ খ্রিষ্টাব্দে সমরকন্দে জন্মগ্রহণ করেন। হাবিবউল্লাহ খান ও মুহাম্মদ উমর খান ছিলেন তার ভাই। তার পিতা আবদুর রহমান খান রুশ তুর্কিস্তানে নির্বাসিত থাকাকালীন সময়ে তার জন্ম হয়।


title: নাসরুল্লাহ খান (আফগানিস্তান)

text: আফগানিস্তানে ব্রিটিশ আধিপত্য শেষ হওয়ার পর ১৮৮০ খ্রিষ্টাব্দের ২২ জুলাই নাসরুল্লাহ খানের পিতা আবদুর রহমান খান আফগানিস্তানের আমির হন। ফলে নাসরুল্লাহ খান ও তার ভাই হাবিবউল্লাহ খান আফগানিস্তানের যুবরাজ হন। এই সময় ব্রিটিশদের অনুকূলে বৈদেশিক নীতি গৃহিত হবে এই শর্ত আরোপ করা হয়েছিল।


title: নাসরুল্লাহ খান (আফগানিস্তান)

text: ১৮৯৫ খ্রিষ্টাব্দে আমির আবদুর রহমান খান ইংল্যান্ডে রাষ্ট্রীয় সফরে যাওয়ার পরিকল্পনা করেছিলেন। তবে স্বাস্থ্যগত কারণে যেতে সক্ষম না হওয়ায় তিনি তার পুত্র নাসরুল্লাহ খানকে ইংল্যান্ড প্রেরণ করেন। নাসরুল্লাহ খান ১৮৯৫ খ্রিষ্টাব্দের ২৯ এপ্রিল বোম্বে থেকে যাত্রা করেন। তার সাথে আরো ৯০ জন বিশিষ্ট ব্যক্তিবর্গ রওয়ানা হন। এদের মধ্যে পাঁচ বা ছয়জন উচ্চপর্যায়ের আফগান অভিজাত ব্যক্তি এবং ধর্মীয় ব্যক্তি ছিলেন। ২৩ মে তারা ইংল্যান্ডের পোর্টসমাউথ অবতরণ করেন।


title: নাসরুল্লাহ খান (আফগানিস্তান)

text: ২৭ মে তিনি উইন্ডসরে রাণীর সাথে সাক্ষাত করেন। সফরের সময় তিনি লিভারপুল ওভারহেড রেলওয়ে পরিদর্শন করেছেন। এছাড়া তিনি এস্কট রেসকোর্স, গ্লাসগো এবং আর্মস্ট্রং উইটওয়ার্থ পরিদর্শন করেছেন। ক্রেগসাইডে তিনি লর্ড আর্মস্ট্রংয়ের সাথে অবস্থান করেছিলেন। লিভারপুল মুসলিম ইন্সটিটিউটকে সহায়তা করার জন্য তিনি আবদুল্লাহ কুইলিয়ামকে ২,৫০০ পাউন্ট অর্থ প্রদান করেছেন।


title: নাসরুল্লাহ খান (আফগানিস্তান)

text: সফরের সময় তার বয়স ছিল ২০ বছর। জানা যায় যে তিনি ভালো ইংরেজি বলতে পারতেন না এবং স্থানীয় পত্রিকায় প্রভাব ফেলতে পারেননি। কাম্বারল্যান্ড পেকটের একজন সাংবাদিক তাকে "নির্বিকার, অনুভূতিহীন ও অত্যধিক উদাস তরুণ" হিসেবে বর্ণনা করেছিলেন।


title: নাসরুল্লাহ খান (আফগানিস্তান)

text: ৩ ডিসেম্বর তিনি প্যারিসের উদ্দেশ্যে ইংল্যান্ড ত্যাগ করেন। প্যারিস থেকে তিনি রোম ও নেপলস যান। ১৬ অক্টোবর তিনি করাচি ফিরে আসেন। কোয়েটা, চামান ও কান্দাহারের মধ্য দিয়ে তিনি কাবুল ফিরে এসেছিলেন। ন্যাশনাল জিওগ্রাফিক ম্যাগাজিনের দাবি এটি কোনো আফগান কর্তৃক সবচেয়ে দীর্ঘ সফর।


title: নাসরুল্লাহ খান (আফগানিস্তান)

text: ১৮৯৫ খ্রিষ্টাব্দে ব্রিটিশ কমনওয়েলথের প্রতি দায়িত্বের স্বীকৃতিরূপে রাণী ভিক্টোরিয়া নাসরুল্লাহ খান ও তার ভাই হাবিবউল্লাহ খানকে অর্ডার অফ সেইন্ট মাইকেল এন্ড সেইন্ট জর্জ প্রদান করেছেন।


title: নাসরুল্লাহ খান (আফগানিস্তান)

text: ১৯০১ খ্রিষ্টাব্দের ৩ অক্টোব তার পিতা আবদুর রহমান মারা যান। এরপর তার ভাই হাবিবউল্লাহ খান শান্তিপূর্ণভাবে সিংহাসনে বসেন।


title: নাসরুল্লাহ খান (আফগানিস্তান)

text: আবদুর রহমান খান কঠোর আইনকানুনের মাধ্যমে যেকোনো প্রকার বিরোধী শক্তির উত্থান বন্ধ করতে উদ্যোগী হয়েছিলেন। তার কর্মকাণ্ডের ফলে ধর্মীয় কর্তৃপক্ষ প্রভাবিত হয়েছিল। তার মৃতুর পর ধর্মীয় কর্তৃপক্ষ ক্ষমতা ফিরে পেতে সচেষ্ট হয়। তারা নাসরুল্লাহ খানকে এক্ষেত্রে নিজেদের মিত্র হিসেবে বিবেচনা করে। নাসরুল্লাহ খান ধার্মিক ব্যক্তি ছিলেন। এছাড়া তিনি একজন হাফিজ ছিলেন। প্রাপ্তবয়স্ক হওয়ার পর তিনি ইসলামি নীতির সাথে সামঞ্জস্যপূর্ণ আফগান নীতির পক্ষে ছিলেন।


title: নাসরুল্লাহ খান (আফগানিস্তান)

text: নাসরুল্লাহ খান ক্ষমতার প্রতিযোগী হতে পারেন বিবেচনা করে হাবিবউল্লাহ খান তার সমর্থন লাভে সচেষ্ট হন। শাসনভার লাভ করার পর তিনি নাসরুল্লাহ খানকে সেনাপ্রধান ঘোষণা করেন এবং প্রেসিডেন্ট অফ দ্য স্টেট কাউন্সিল উপাধি প্রদান করেন। পরে হাবিবউল্লাহর পুত্রদের উপস্থিতিতে নাসরুল্লাহকে উত্তরাধিকারী ঘোষণা করা হয়। অন্যদিকে হাবিবউল্লাহর জন্য হুমকি বলে বিবেচিত হওয়া শক্তিশালী রাজনৈতিক ব্যক্তিত্ব নাসরুল্লাহর ছোট ভাই মুহাম্মদ উমর জার ও উমরের মা রাণী দুওয়াগার বিবি হালিমা উভয়কে তাদের ব্যক্তিগত আবাসস্থলে অন্তরীণ করে রাখা হয়।


title: নাসরুল্লাহ খান (আফগানিস্তান)

text: ইংল্যান্ডে সফর সত্ত্বেও নাসরুল্লাহ আফগানিস্তানের প্রতি ব্রিটিশ বৈদেশিক নীতির সমর্থক ছিলেন না।


title: নাসরুল্লাহ খান (আফগানিস্তান)

text: ১৮৮০ খ্রিষ্টাব্দে আবদুর রহমান খান ক্ষমতালাভ করার পর গান্দামাকের সন্ধির শর্তসমুহ পদাধিকার বলে লাভ করেছিলেন। এই সন্ধি আফগানিস্তানকে একটি ব্রিটিশ আশ্রিত রাজ্যে পরিণত করেছিল। এই সন্ধির ফলে আফগান বৈদেশিক সম্পর্কের উপর ব্রিটিশ নিয়ন্ত্রণ স্থাপিত হয় এবং কাবুলে ইউরোপীয় সদস্যদের নিয়ে গঠিত একটি ব্রিটিশ মিশন রাখার অনুমতি দেয়া হয়।


title: নাসরুল্লাহ খান (আফগানিস্তান)

text: এই সন্ধিতে ডুরান্ড লাইনের অপর পাশে ব্রিটিশ অঞ্চলে থাকা স্বাধীন আফগান গোষ্ঠীগুলোর সাথে আফগানিস্তানের সম্পর্ক হ্রাসের কথা বলা হয়। পূর্বে এসকল গোষ্ঠী আফগানিস্তানের জন্য সামরিক শক্তির উৎস হিসেবে কাজ করেছে। হাবিবউল্লাহ আমির হওয়ার পর গান্দামাকের সন্ধি বাস্তবায়নের জন্য ব্রিটিশরা চাপ প্রয়োগ করে। তিনি ১৯০৫ খ্রিষ্টাব্দে তা বাস্তবায়নের ঘোষণা দিলেও ডুরান্ড লাইনের ব্রিটিশ পার্শ্বের উপর আফগান প্রভাব কমানো বা এই অঞ্চলের আফগান উপজাতিগুলোর সাথে সম্পর্ক হ্রাসের প্রতিশ্রুতি দেননি।


title: নাসরুল্লাহ খান (আফগানিস্তান)

text: এই উপজাতীয় অঞ্চলগুলো ব্রিটিশদের বিরুদ্ধে প্রাকৃতিক সামরিক বাধা হিসেবে কাজ করত। উত্তর দিক থেকে রুশ আগ্রাসন ঠেকানোর জন্য ব্রিটিশরা বিভিন্ন সময় এই অঞ্চলে আক্রমণের হুমকি দিয়েছিল। নাসরুল্লাহ খান ব্রিটিশদের বিরুদ্ধে আফগানিস্তানের অবস্থান সবল করার উদ্দেশ্যে এসকল উপজাতিগুলোর উপর আফগানিস্তানের প্রভাব ব্যবহারের জন্য হাবিবউল্লাহ খানকে চাপ দেন। নাসরুল্লাহ খানের চাপে হাবিবউল্লাহ খান গান্দমাকের সন্ধি সত্ত্বেও ডুরান্ড লাইনের অপর পাশের আফগান উপজাতিদের সহায়তা প্রদান অব্যাহত রাখেন।


title: নাসরুল্লাহ খান (আফগানিস্তান)

text: একই সময়ে ১৯০৪-০৫ খ্রিষ্টাব্দের দিকে স্যার লুইস ড্যান (পরবর্তীতে পাঞ্জাবের গভর্নর) সন্ধির শর্তানুযায়ী কাবুলে একটি ব্রিটিশ মিশন স্থাপনের উদ্যোগ নেন। নাসরুল্লাহ এই পরিকল্পনার বিরোধিতা করেছিলেন, তবে তিনি ব্যর্থ হন।


title: নাসরুল্লাহ খান (আফগানিস্তান)

text: ১৯১৪ খ্রিষ্টাব্দে প্রথম বিশ্বযুদ্ধ শুরু হওয়ার পর সাংবাদিক মাহমুদ তারজি ও হাবিবউল্লাহ খানের পুত্র আমানউল্লাহ খান কর্তৃক চালিত তরুণ আফগান রাজনৈতিক আন্দোলন ব্রিটিশদের প্রতিপক্ষ জার্মান-তুর্কি পক্ষের অংশ হিসেবে যুদ্ধে আফগানিস্তানের যোগ দেয়ার দাবি জানায়। নাসরুল্লাহ খান এতে তাদের সমর্থন দেন। নাসরুল্লাহ খানের সমর্থক ধর্মীয় পক্ষসমূহও তে সমর্থন দিয়েছিল। তারা মুসলিম অঞ্চলে অমুসলিমদের আগ্রাসনের কারণে উসমানীয়দের প্রতি সহানুভূতিশীল ছিল। তবে আমির হাবিবউল্লাহ খান আফগানিস্তানকে দুর্বল বিবেচনা করে যুদ্ধে অংশ নিতে রাজি হননি এবং তিনি আফগানিস্তানকে নিরপেক্ষ ঘোষণা করেন। ফলে নাসরুল্লাহ ও তরুণ আফগানরা মনঃক্ষুণ্ণ হয়।


title: নাসরুল্লাহ খান (আফগানিস্তান)

text: এ সত্ত্বেও নাসরুল্লাহ খান তার রাজনৈতিক প্রভাব ব্যবহার করে জার্মান-তুর্কি পক্ষকে সহায়তা করেছেন। ১৯১৫ খ্রিষ্টাব্দে তুর্কি-জার্মান প্রতিনিধিদল আফগানিস্তানে আসে। তাদের গ্রেপ্তার করা হবে এই মর্মে ভারতের ভাইসরয়কে প্রতিশ্রুতি দেয়া হলেও তাদের স্বাগত জানানো হয়। নাসরুল্লাহ খান তাদের সাথে বন্ধুত্বপূর্ণ আলোচনা করেন। তিনি মাহমুদ তারজির সাথে প্রতিনিধিদলের পরিচয় করান। এসময় মাহমুদ তারজির পত্রিকার ব্রিটিশ বিরোধী অবস্থান বৃদ্ধি পাচ্ছিল। হাবিবউল্লাহ খান মিত্রতা স্থাপনে রাজি না হওয়া সত্ত্বেও নাসরুল্লাহ খান প্রতিনিধিদলকে কাবুলে অবস্থানের অনুরোধ জানান। শেষে ১৯১৬ খ্রিষ্টাব্দে নাসরুল্লাহ খান হাবিবউল্লাহ খানের ক্ষমতাত্যাগ এবং ব্রিটিশ ভারতের বিরুদ্ধে সীমান্তবর্তী উপজাতিগুলোর নেতৃত্ব গ্রহণের প্রস্তাব করেন। কিন্তু প্রতিনিধিদল এই পদক্ষেপকে ফলপ্রসু হিসেবে বিবেচনা করেনি।


title: নাসরুল্লাহ খান (আফগানিস্তান)

text: ১৯১৬ খ্রিষ্টাব্দে তুর্কি-জার্মান প্রতিনিধিদল চলে যায়। তবে তারা হাবিবউল্লাহ খানকে বোঝাতে সক্ষম হয় যে আফগানিস্তান স্বাধীন রাষ্ট্র এবং তাই তাদের ব্রিটিশ প্রভাবাধীন থাকা উচিত না। প্রথম বিশ্বযুদ্ধ শেষ হওয়ার পর হাবিবউল্লাহ খান যুদ্ধের সময় আফগানিস্তানের ভূমিকার কারণে ব্রিটিশদের কাছ সুবিধা প্রদানের আবেদন জানান। এতে আফগানিস্তানকে স্বাধীন হিসেবে মেনে নেয়া এবং প্যারিস শান্তি সম্মেলনে আফগানিস্তানের জন্য আসন রাখার দাবি জানানো হয়। তবে ব্রিটিশরা উভয় অনুরোধ প্রত্যাখ্যান করে। হাবিবউল্লাহ খান আরো আলোচনা চালাতে ইচ্ছুক ছিলেন। তবে একাজে অগ্রসর হওয়ার পূর্বে তিনি নিহত হন।


title: নাসরুল্লাহ খান (আফগানিস্তান)

text: ১৯১৯ খ্রিষ্টাব্দের ফেব্রুয়ারিতে হাবিবউল্লাহ খান লাগমান প্রদেশে একটি শিকার অভিযানে বের হন। এসময় তার সাথে নাসরুল্লাহ খান, ইনায়েতউল্লাহ খান ও সেনাপ্রধান মুহাম্মদ নাদির খান ছিলেন। ২০ ফেব্রুয়ারি সন্ধ্যায় অজ্ঞাত ব্যক্তির হাতে হাবিবউল্লাহ খান তার তাবুতে নিহত হন। এরপর নাসরুল্লাহ খান তার উত্তরসুরি হন। প্রথমে নাসরুল্লাহ খান শাসনভার গ্রহণে অস্বীকৃতি জানিয়ে ইনায়েতউল্লাহর প্রতি আনুগত্য প্রকাশ করেছিলেন। তবে হাবিবউল্লাহ নিজে নাসরুল্লাহকে উত্তরাধিকারী ঘোষণা করায় ইনায়েতউল্লাহ ক্ষমতা গ্রহণে রাজি হননি। স্থানীয় উপজাতীয় ব্যক্তিদের সকলে ধার্মিক নাসরুল্লাহ খানের প্রতি আনুগত্য প্রকাশ করে।


title: নাসরুল্লাহ খান (আফগানিস্তান)

text: এরপর শিকারের দলটি ২১ ফেব্রুয়ারি দক্ষিণপূর্বে জালালাবাদ পৌছায়। এখানে নাসরুল্লাহ খানকে আমির ঘোষণা করা হয়। হাবিবউল্লাহর প্রথম সন্তান ইনায়েতউল্লাহ খান তাকে সমর্থন দেন।


title: নাসরুল্লাহ খান (আফগানিস্তান)

text: হাবিবউল্লাহর তৃতীয় পুত্র আমানউল্লাহ খান এসময় কাবুলে তার প্রতিনিধি হিসেবে ছিলেন। এই সংবাদ পাওয়ার পর আমানউল্লাহ খান কাবুলের কোষাগারের নিয়ন্ত্রণ নেন এবং তার চাচা নাসরুল্লাহ খানের বিরুদ্ধে অভ্যুত্থান ঘটান। তিনি কাবুল ও কেন্দ্রীয় সরকারের নিয়ন্ত্রণ গ্রহণ করে নাসরুল্লাহ খানের বিরুদ্ধে যুদ্ধ ঘোষণা করেছিলেন। নাসরুল্লাহ তার ক্ষমতার জন্য রক্তপাত ঘটাতে ইচ্ছুক ছিলেন না। তিনি আমানউল্লাহ খানকে জানান যে তিনি চাইলে ক্ষমতা নিতে পারবেন এবং নিজে আরবে নির্বাসনে চলে যাবেন। আমানউল্লাহ প্রথমে নাসরুল্লাহর ক্ষতি না করার প্রতিশ্রুতি দিলেও নাসরুল্লাহর সমর্থকরা তার বিরুদ্ধে যেতে পারে এই আশঙ্কায় পরবর্তীতে নাসরুল্লাহ খান ও তার সমর্থকদের বন্দী করা হয়। ২৮ ফেব্রুয়ারি আমানউল্লাহ খান নিজেকে আমির ঘোষণা করেন। ৩ মার্চ নাসরুল্লাহ খানকে গ্রেপ্তার করা হয়।


title: নাসরুল্লাহ খান (আফগানিস্তান)

text: ১৯১৯ খ্রিষ্টাব্দের ১৩ এপ্রিল কাবুলে আমানউল্লাহ খানের দরবার অনুষ্ঠিত হয়। এতে হাবিবউল্লাহর মৃত্যু নিয়ে আলোচনা হয়। আফগানিস্তান সামরিক বাহিনীর একজন কর্নেলকে এর জন্য দোষী সাব্যস্ত করা হয় এবং তাকে মৃত্যুদণ্ড দেয়া হয়। এছাড়াও জাল প্রমাণের ভিত্তিতে নাসরুল্লাহ খানকে হত্যাকান্ডের সাথে সম্পর্কিত করা হয়। অধিকাংশ আফগানের বিশ্বাস যে আমানউল্লাহ খান ক্ষমতাগ্রহণের জন্য নিজে এই হত্যাকান্ড ঘটিয়েছিলেন। নাসরুল্লাহ খানকে যাবজ্জীবন কারাদন্ড দেয়া হয়েছিল। এর প্রায় একবছর পর কারাগারে তাকে হত্যা করা হয়।


title: দ্য চিজ স্পেশাল

text: দ্য চিজ স্পেশাল () হচ্ছে ১৯১৩ সালে মুক্তিপ্রাপ্ত একটি মার্কিন নির্বাক কমেডি স্বল্পদৈর্ঘ্য চলচ্চিত্র। এতে অভিনয় করেন ম্যাক্স অ্যাসার এবং লুইজ ফাজেন্ডা। এটি ছিল লুইজের অভিষেক চলচ্চিত্র। চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ছবিটি জোকার প্রোডাকশনের ব্যানারে মুক্তি পায়, যেটা কিনা ইউনিভার্সাল ফিল্ম ম্যানুফ্যাকচারিং কোম্পানির অঙ্গসংগঠন। এটিকে একটি হারিয়ে যাওয়া চলচ্চিত্র হিসেবে বিবেচনা করা হয় এবং কোন কাহিনী বিবরন পাওয়া যায় না। ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয়। বিস্তৃত পরিসরে মুক্তি পায় দ্যা চিজ স্পেশাল। দ্যা মুভিং পিকচার ওয়ার্ল্ড এটিকে স্থুল কমেডি চলচ্চিত্র হিসেবে বর্ণনা করে।


title: দ্য চিজ স্পেশাল

text: চলচ্চিত্রটির কোন কাহিনী অথবা গল্প পাওয়া যায়নি, কিন্তু কর্সিকানা ডেইলি সান সিনেমাটিকে "একটি সাহসী কমেডি যেখানে নির্ভীক নায়ক এক হাতে রেলগাড়ি থামিয়ে নায়িকাকে উদ্ধার করে খলনায়কের হাত থেকে" হিসেবে বর্ণনা করা।সিনেমাটির নির্মাণ সম্পর্কে বেশি কিছু জানা যায়নি, তবে ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয় বলে জানা গেছে। একজন পাঠকের মাধ্যমে জানা যায়, বিস্তারিত তথ্যের অভাবে, ম্যাক্স অ্যাসার ও লুইজ ফাজেন্ডা উভয় চরিত্রই করা হয়েছিল ফটোপ্লের মাধ্যমে। ছবিটি জোকার প্রোডাকশনের ব্যানারে মুক্তি পায়, যারা কিনা শুধুমাত্র স্বল্পদৈর্ঘ্য কমেডি চলচ্চিত্র নিয়ে কাজ করত। কাল্টন সি. ল্যাহু এবং স্যামুয়েল গিলের মতে এটি ছিল লুইজের অভিষেক চলচ্চিত্র। চলচ্চিত্রবিশারদ রিচার্ড ই. ব্রাফের ভাষ্যমতে, এ চলচ্চিত্রের চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ২৫ অক্টোবর, ১৯১৩ সালে একক রিল উৎপাদনে চলচ্চিত্রটি মুক্তিপায়।


title: দ্য চিজ স্পেশাল

text: দ্য নিউ জোকার লাইন তাদের বিজ্ঞাপনে সিনেমাটিকে অন্যতম সেরা কমেডি চলচ্চিত্র হিসেবে আখ্যায়িত করেছিল। অবশ্য তাদের দাবি মিথ্যা ছিল না, বলা হয়ে থাকে এটা ছিল ১৯১৪ সালের চলচ্চিত্র জগতে ম্যাক্স অ্যাসার অভিনীত সেরা চলচ্চিত্র। সিনেমাটি একই সাথে ইন্ডিয়ানা, ক্যানসাস, ওহাইও, নর্থ ক্যারোলাইনা, ম্যারিল্যান্ড, পেন্সিল্‌ভেনিয়া, টেক্সাস, শিকাগো, ইলিনয়ে মুক্তি পায়। "দ্য মুভিং পিকচার ওয়ার্ল্ড" এটিকে স্থূল কমেডি চলচ্চিত্র হিসেবে বর্ণনা করে। তাদের মতে এ চলচ্চিত্রটি প্যারডি ঘরের উপযোগী, যেখানে "বিশেষ শ্রেণির দর্শক" অনুপস্থিত থাকবে। কারণ এ চলচ্চিত্রে, পার্শ্ব চরিত্রগুলোর কেউ কেউ অদরকারেই ক্যামেরার সামনে এসে কমেডির আবহকে নষ্ট করে দেয়। তাই এ চলচ্চিত্রটি সেরা সিনেমা হলগুলোর উপযোগী নয় বলেও তারা মন্তব্য করে। অন্য একটি পত্রিকা সিনেমাটিকে মাসের সেরা চলচ্চিত্র হিসেবে স্বীকৃতি দেয়, কিন্তু তারা একে দ্যা চাইনিজ স্পেশাল বলতেও ছাড়ে না। সিনেমাটির অন্তর্ধানের সঠিক তারিখ না জানা গেলেও, ইউনিভার্সাল বাকি নির্বাক কপিগুলো ধংস করে ফেলে ১৯৪৮ সালের দিকে। এটিকে একটি হারিয়ে যাওয়া চলচ্চিত্র হিসেবে বিবেচনা করা হয়।


title: কুষ্টিয়া পলিটেকনিক ইন্সটিটিউট

text: কুষ্টিয়া পলিটেকনিক ইন্সটিটিউট বাংলাদেশের একটি বৃহৎ কারিগরি শিক্ষা প্রতিষ্ঠান। এটি একটি সরকারী শিক্ষালয়। এখানে সাতটি শাখায় ডিপ্লোমা ইন ইঞ্জিনিয়ারিং কোর্স চালু রয়েছে এটি হাতে-কলমে কাজ শেখার উপযুক্ত কর্মশালা। বর্তমানে এই প্রতিষ্ঠানে চার বছর অধ্যয়ন শেষে ডিপ্লোমা ইন ইঞ্জিনিয়ারিং সার্টিফিকেট প্রদান করা হয়।


title: কুষ্টিয়া পলিটেকনিক ইন্সটিটিউট

text: এটি কুষ্টিয়া শহরের মাঝে কলেজ রোড এলাকায় অবস্থিত।


title: কুষ্টিয়া পলিটেকনিক ইন্সটিটিউট

text: এটি ১৯৬৪ সালে খ্রিস্টাব্দে সালে প্রতিষ্ঠিত হয়।বর্তমানে ২৩০০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ১১টি বিভাগ চলমান রয়েছে।


title: কুষ্টিয়া পলিটেকনিক ইন্সটিটিউট

text: মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৫০০ ধারণ ক্ষমতা সম্পন্ন অডিটোরিয়াম। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।


title: কুষ্টিয়া পলিটেকনিক ইন্সটিটিউট

text: একাডেমিক টেকনোলজি সমূহের মধ্যে রয়েছে


title: কুষ্টিয়া পলিটেকনিক ইন্সটিটিউট

text: ছাত্রদের জন্য ২টি এবং ছাত্রীদের জন্য ১টি আবাসিক হল রয়েছে।


title: কুষ্টিয়া সরকারি কলেজ

text: কুষ্টিয়া সরকারি কলেজ () বাংলাদেশের কুষ্টিয়া জেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৪৭ সালে কলেজটি প্রতিষ্ঠা করা হয়। প্রতিষ্ঠালগ্ন হতে অদ্যাবধি কলেজটির সুনাম ঈর্ষান্বিত। বরেণ্য অনেক ব্যক্তিত্ব এ কলেজের আঙ্গিনাকে করেছে প্রাণবন্ত। কুষ্টিয়া সরকারি কলেজ বাংলাদেশের প্রথম শ্রেণির ৩০টি কলেজের মধ্যে অন্যতম। বৃহত্তর কুষ্টিয়া এবং এর আশেপাশের অঞ্চলের মানুষের জন্য মানসম্পন্ন শিক্ষা নিশ্চিত করতে ঐতিহ্যবাহী এই প্রতিষ্ঠানের ভূমিকা অপরিসীম। ভাষা আন্দোলন হতে শুরু করে মহান মুক্তিযুদ্ধ পর্যন্ত বিভিন্ন আন্দোলন সংগ্রামে এ কলেজের ছাত্র-শিক্ষক-কর্মচারীদের গৌরবময় ভূমিকা রয়েছে।


title: কুষ্টিয়া সরকারি কলেজ

text: কুষ্টিয়া সরকারি কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।


title: কুষ্টিয়া সরকারি কলেজ

text: গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ৫ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে পাঁচটি ভবন।


title: কুষ্টিয়া সরকারি কলেজ

text: কুষ্টিয়া সরকারি কলেজের মোট জমির পরিমাণ ৫ একর।


title: কুষ্টিয়া সরকারি কলেজ

text: বর্তমানে এই কলেজে ২২০০০+ শিক্ষার্থী অধ্যায়নরত।


title: কুষ্টিয়া সরকারি কলেজ

text: বর্তমান কলেজে মোট ১৯টি বিভাগ রয়েছে।


title: কুষ্টিয়া সরকারি কলেজ

text: ১।বাংলা ২।ইংরেজি ৩।অর্থনীতি ৪।রাষ্ট্রবিজ্ঞান ৫।সমাজবিজ্ঞান ৬।দশর্ন ৭।ইতিহাস ৮।ইসলামের ইতিহাস ও সংস্কৃতি ৯।ইসলামী শিক্ষা ১০।পদার্থবিজ্ঞান ১১।রসায়ন ১২।প্রাণিবিজ্ঞান ১৩।উদ্ভিদবিজ্ঞান ১৪।গণিত ১৫।হিসাববিজ্ঞান ১৬।ব্যবস্থাপনা ১৭।ভূগোল ও পরিবেশ ১৮।পরিসংখ্যান ১৯।ইনফরমেশন এন্ড কমিউনিকেশন টেকনোলজি চালু আছে। এর মধ্যে ১৭টি বিভাগে অনার্স কোর্স এবং ১১টি বিভাগে মাস্টার্স কোর্স চালু আছে।


title: কুষ্টিয়া সরকারি কলেজ

text: এছাড়া উচ্চমাধ্যমিক পর্যায়ে বিজ্ঞান, মানবিক ও ব্যবসায় শিক্ষা গ্রুপ এবং ডিগ্রী পাস কোর্স শাখায় বিজ্ঞান, মানবিক, সামাজিক বিজ্ঞান ও ব্যবসায় শিক্ষা গ্রুপ চালু আছে।


title: কুষ্টিয়া সরকারি কলেজ

text: কলেজ়ে রয়েছে একটি ছাত্রাবাস ও দুটি ছাত্রী হোস্টেল।


title: কুষ্টিয়া সরকারি কলেজ

text: কলেজটিতে রয়েছে ক্রিকেট ও ফুটবল দল। এছাড়া ছাত্র মিলনায়তনে রয়েছে ক্যারম ও টেবিল টেনিস এর ব্যবস্থা।


title: কুষ্টিয়া সরকারি কলেজ

text: বিএনসিসি, রোভার স্কাউট, রেডক্রিসেন্ট, বাঁধন ইত্যাদি।


title: নীলসাগর এক্সপ্রেস

text: নীলসাগর এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের নীলফামারী জেলার সীমান্তবর্তী চিলাহাটি রেলওয়ে স্টেশনের মধ্যে চলাচল করে। এটি প্রথমে নীলফামারী থেকে ঢাকা ক্যান্টনমেন্ট স্টেশনে চলাচল করত, পরে চিলাহাটি ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।


title: নীলসাগর এক্সপ্রেস

text: নীলসাগর এক্সপ্রেস ট্রেনটি ২০০৭ সালে ১ ডিসেম্বর ঢাকা থেকে নীলফামারী রুটে চালু করেন তৎকালীন তত্বাবধায়ক সরকার। ট্রেনটি চিলাহাটি থেকে চালুর করার কথা থাকলেও নীলফামারী-চিলাহাটি পুরাতন রেল পরিকাঠামোর কারণে নীলফামারী থেকে যাত্রা শুরু করে। যার ফলে উত্তরাঞ্চলের মানুষ মানব-বন্ধনসহ বিভিন্ন আন্দোলন শুরু করে। পরবর্তীতে বাংলাদেশ রেলওয়ে ২০১০ সালে সৈয়দপুর থেকে চিলাহাটি রেল পরিকাঠামো উন্নয়নের জন্য একটি প্রকল্প গ্রহণ করে। এ প্রকল্পের আওতায় ২২৬ কোটি টাকা ব্যয়ে চিলাহাটিতে একটি ওয়াশপিটসহ সৈয়দপুর-চিলাহাটি রেললাইনের উন্নয়ন করা হয়। এরপর ২০১৫ সালের ২৮ জানুয়ারি আনুষ্ঠানিক উদ্ভোদনের মাধ্যমে ট্রেনটি চিলাহাটি থেকে চলাচল শুরু করে।


title: ফ্রগ কেক

text: ফ্রগ কেক হলো ব্যাঙের মাথার ন্যায় দেখতে একধরণের কেক; যা স্পঞ্জ কেক এবং ক্রিম দিয়ে তৈরি করা হয় এবং যা ফন্ডেন্ট (একপ্রকার সুস্বাদু আইসক্রিম যা কেক তৈরিতে ব্যবহৃত হয়) দ্বারা আবৃত থাকে। ১৯২২ সালে বালফোরস ব্যাকারি এটি প্রথম তৈরি করে এবং পরবর্তী সময়ে যা দক্ষিণ অস্ট্রেলিয়ার একটি জনপ্রিয় খাবারে পরিণত হয়। সাধারণত সবুজ রঙের ফ্রগ কেক পাওয়া গেলেও, পরে বাদামি এবং গোলাপি রঙের কেকও তৈরি করা শুরু করে। এরপর থেকে এই কেকের আরো বিভিন্ন ধরন বাজারে ছাড়া হয়, যার মধ্যে ঋতুভিত্তিক বৈচিত্রও যুক্ত করা হয় (যেমনঃ স্নো-ম্যান এবং ইস্টার “চিকস”)। ফ্রগ কেককে এককভাবে দক্ষিণ অস্ট্রেলিয়ার খাবার বলে ধরা হয় এবং একে রাষ্ট্রের পরিচিতির কাজে তুলে ধরা হয়। এর ঐতিহ্যগত তাৎপর্যের কারণে ২০০১ সালে ন্যাশনাল ট্রাস্ট অফ সাউথ অস্ট্রেলিয়া ফ্রগ কেককে একটি দক্ষিণ অস্ট্রেলিয়া ঐতিহ্য বহনকারী চিহ্ন হিসেবে তালিকাভুক্ত করে।


title: ফ্রগ কেক

text: ফ্রগ কেক ছোট আকারের নাস্তা যা একটি ব্যাঙের খোলা মুখের মত দেখতে হয়। কৃত্রিম ক্রিমের উপর এটি বসানো থাকে এবং এটি হয় স্পঞ্জের তৈরি যার ভেতরে জ্যাম পূর্ণ করা থাকে। একইসাথে এর উপর থাকে ফন্ডেন্ট আইসক্রিমের আবরণ। এই খাবারটি এখনও ঠিক তেমনই আছে, যেমনটা ১৯২০-এর দশকে প্রথম তৈরি করা হয়েছিল। যখন এটি তৈরি করা হয় স্পঞ্জ কেকের বড় বড় টুকরো একসাথে যোগ করা হয় এবং যান্ত্রিকভাবে এর আকৃতি প্রদান করা হয়, এরপর একে ফন্ডেন্ট দ্বারা আবৃত করা হয় এবং একটি গরম ছুরি দিয়ে এর মুখটি তৈরি করা হয়। হাতের দ্বারা দুটি ফন্ডেন্ট আইসক্রিমের তৈরি চোখ মাথার উপর বসানো হয় এবং কেকটি কাগজের তৈরি পুলি-প্যানে পরিবেশন করা হয়। ফন্ডেন্ট সাধারণত বাদামি, সবুজ অথবা গোলাপি রঙয়ের হয় কিন্তু বিভিন্ন উপলক্ষে আরো বিচিত্র রঙয়ের কেক তৈরি করা হয় যাদের মধ্যে লাল ও হলুদ অন্যতম।


title: ফ্রগ কেক

text: ১৯২০-এর দশকে ফ্রান্সে ভ্রমণের সময় জন ব্যালফৌরের (যিনি ব্যালফৌর ব্যাকারির একজন অন্যতম প্রতিষ্ঠাতা) ভাতিজা গরডন ব্যালফৌর ইয়রোপীয় মিষ্টান্নে ফ্রগ কেকের অনুপ্রেরণা খুঁজে পেয়েছিলেন। যখন চা-ঘরগুলো নগরীতে জনপ্রিয় ছিল, গরডন ব্যালফৌর অ্যাডিলেডে ফিরে আসার পর ব্যালফৌরেরা ১৯২২ সালে ফ্রগ কেকের সূচনা করেন। এটা খুবই দ্রুত ব্যালফৌর ব্যাকারির জনপ্রিয়তার কারণ হয়ে দাঁড়াল এবং এটি ঐতিহ্যগত ভাবে শুধুমাত্র দক্ষিণ অস্ট্রেলিয়াতেই বিক্রি হয়ে আসছে, যদিও এটি এখন ভিক্টোরিয়া, নিউ সাউথ ওয়েলস এবং কুইন্সল্যান্ডেও বিক্রি হচ্ছে।


title: ফ্রগ কেক

text: মূলত ফ্রগ কেক সবুজ রঙয়ের হয়ে থাকে এবং সবুজই সবচেয়ে জনপ্রিয়। কিন্তু পরবর্তীতে চকোলেট এবং গোলাপি রঙয়ের কেকও এর সাথে যুক্ত হয়। যদিও ব্যাঙের প্রতিকৃতির কেকই সবচেয়ে প্রচলিত, তবুও বিভিন্ন উপলক্ষে এর আকৃতি ভিন্নরকমের করা হয়, যেমনঃ ক্রিসমাসের সময় ফাদার ক্রিসমাস এবং স্নো-ম্যান কেক ছাড়া হয় এবং ইস্টারের সময় “চিক” কেক। এডিলেড ফুটবল ক্লাবের রঙয়েও ফ্রগ কেক ছাড়া হয়েছে।


title: ফ্রগ কেক

text: ফ্রগ কেককে অনেকদিন ধরেই সাউথ অস্ট্রেলিয় আইকন হিসেবে ধরা হয় এবং কোনো কোনো সময় একে অঙ্গ রাজ্যটির ভাবমূর্তি উজ্জ্বল করার জন্য ব্যবহার করা হয়েছে। উদাহরণস্বরূপ ২০০১ সালে জোয়ান হলের একটি সফল বিডের শেষ পিসটির সময়, যেটি তাদের ২০০৭ ওয়ার্ল্ড পুলিস এন্ড ফায়ার গেইমস এডিলেডের পক্ষে জয় এনে দিতে সাহায্য করেছিল, বিচারকদের ফ্রগ কেক পরিবেশন করা হয়েছিল। টাং-ইন-চিক এবং এরকম ফ্রগ কেকের উদ্দেশ্যে সৌধ নির্মাণ করার ব্যঙ্গাত্মক পরামর্শ যেমনটা ফিটার গৌরস করেছেন, সত্ত্বেও ফ্রগ কেকের জন্য আরো বাস্তব/গুরুত্বপূর্ণ স্বীকৃতি আসে ২০০১ সালে যখন একে অঙ্গরাজ্যের ১৬৫তম বর্ষপূর্তির সময় ন্যাশনাল ট্রাস্ট অফ সাউথ অস্ট্রেলিয়া সাউথ অস্ট্রেলিয়ান আইকন হিসেবে প্রথম সারির কয়েকটির মধ্যে অন্তর্ভুক্ত করে এবং একে একটি রপ্তানিযোগ্য সম্পদ হিসেবে ন্যাশনাল হেরিটেজের তালিকায় অন্তর্ভুক্ত করে।


title: ফ্রগ কেক

text: ঐতিহাসিকভাবে, ব্যালফৌরের ফ্রগ কেক ভালোই বিক্রি হয়েছে এবং মাঝেমাঝে কোম্পানির বিভিন্ন আয়োজনে এর বিক্রি সর্বাধিক পর্যায়ে পৌঁছেছে। ২০০০ সালে যখন কোম্পানিটি ঋণের বোঝায় আক্রান্ত হয়, তখন দ্য অ্যাডভারটাইজারে রেক্স জোরির প্রকাশিত একটি কলামে কেক ক্রয় করে কোম্পানিটিকে সাহায্য করার জন্য মানুষের কাছে আবেদন করা হয় এবং ফলতঃ এর বিক্রি বেড়ে দ্বিগুণে দাঁড়ায় যা সবসময়ের জন্য সর্বাধিক। একইভাবে দক্ষিণ অস্ট্রেলিয় আইকন হিসেবে ফ্রগ কেকের অন্তর্ভুক্তি এর বিক্রি বাড়িয়ে দেয়। এই সফলতার ফলে এর নকল তৈরি করা শুরু হয় এবং এর কারণে ব্যালফৌরেরা ২০০১ সালে এর নাম এবং এর আকৃতিকে তাদের ট্রেডমার্ক হিসেবে নিবন্ধিত করে।


title: কুষ্টিয়া ইসলামিয়া কলেজ

text: কুষ্টিয়া ইসলামিয়া কলেজ () বাংলাদেশের কুষ্টিয়া জেলার সদর উপজেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ২ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৬৮ সালে কলেজটি প্রতিষ্ঠা করা হয়।


title: কুষ্টিয়া ইসলামিয়া কলেজ

text: কুষ্টিয়া ইসলামিয়া কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।


title: কুষ্টিয়া ইসলামিয়া কলেজ

text: মনোরম পরিবেশে ছাত্র-ছাত্রীদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে তিনটি ভবন।


title: কুষ্টিয়া ইসলামিয়া কলেজ

text: ঠাকুরগাঁও সরকারি কলেজের মোট জমির পরিমাণ ২ একর।


title: ভেড়ামারা কলেজ

text: ভেড়ামারা কলেজ () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। কুষ্টিয়া সদর উপজেলার প্রাণকেন্দ্রে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জুলাই, ১৯৬৫ সালে কলেজটি প্রতিষ্ঠা করা হয়।


title: ভেড়ামারা কলেজ

text: ভেড়ামারা কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।


title: ভেড়ামারা কলেজ

text: যশোর শিক্ষাবোর্ডের উচ্চ মাধ্যমিকে প্রথম স্বীকৃতির তারিখ ১ জুলাই, ১৯৬৫। রাজশাহী বিশ্ববিদ্যালয় কর্তৃক প্রথম অধিভূক্তির তারিখ হচ্ছে ৫ আগস্ট, ১৯৭০ (বিএ, বিকম) এবং বিএসসি শাখার অধিভূক্তির তারিখ হচ্ছে ২৫ জুলাই, ১৯৭৬। উচ্চ মাধ্যমিক ব্যবসায় ব্যবস্থাপনা (বিএম) শিক্ষাক্রমের প্রথম স্বীকৃতির তারিখ হচ্ছে ১০ জুলাই, ২০০৩। উচ্চ মাধ্যমিক ও স্নাতক সত্মর প্রথম এমপিও ভূক্তির তারিখ হচ্ছে ১ সেপ্টেম্বর, ১৯৮৫ এবং বিএম শাখার প্রথম এমপিও ভূক্তির তারিখ হচ্ছে ১ মে, ২০১০। স্নাতক সম্মান শিক্ষাকার্যক্রম প্রথম অধিভূক্তি লাভ করে ২০১২ সালে।


title: ভেড়ামারা কলেজ

text:
এই কলেজের ক্যাম্পাস ৫ একর বিশিষ্ট।
। কলেজটি তিনটি ভবন নিয়ে গঠিত।


title: ভেড়ামারা কলেজ

text: ভেড়ামারা কলেজের মোট জমির পরিমাণ ০৫ একর।


title: ভেড়ামারা কলেজ

text: ভেড়ামারা কলেজের মোট ছাত্র-ছাত্রীর সংখ্যা ২০১৩-১৪ শিক্ষাবর্ষে ২৬৬৪ জন।


title: আসানসোল রেল স্টেশন

text: আসানসোল রেল স্টেশন হল ভারতের পশ্চিমবঙ্গ রাজ্যের পশ্চিম বর্ধমান জেলার আসানসোল মহকুমার একটি রেল স্টেশন। এই স্টেশনটি আসানসোল শহর ও পার্শ্ববর্তী এলাকাকে রেল-পরিষেবা প্রদান করে থাকে।


title: আসানসোল রেল স্টেশন

text: সমিত রায়চৌধুরীর “গোমো লোকো শেড অ্যান্ড সিএলডব্লিউ ট্রিপ রেকর্ড” থেকে প্রাপ্ত বিবরণ অনুসারে, “দুর্গাপুর (হাওড়া থেকে ১৫৮ কিলোমিটার দূরে অবস্থিত) থেকে ধানবাদ পর্যন্ত এবং তার বাইরের সমগ্র অঞ্চলটিতে শিল্পায়ন হয়েছে। কারখানা ছাড়া এখানে অনেক কয়লাখনি আছে। এগুলির কয়েকটি এখন বন্ধ। কয়েকটির খনিগর্ভের গভীরে আগুন জ্বলছে। খনি অঞ্চলটি বিরাট এলাকা জুড়ে পরিব্যাপ্ত। এটি মূলত এই ট্র্যাকের দক্ষিণ দিকে অবস্থিত। ট্র্যাকের খানিক অংশ কাটা অংশের মধ্যে দিয়ে গিয়েছে। এই এলাকাটির স্তর ট্র্যাক অপেক্ষা উঁচু। এর ফলে ট্রাকের মিলনস্থলে ছোটো ছোটো পাথরের সেতু দেখা যায়।”


title: আসানসোল রেল স্টেশন

text: ঊনবিংশ শতাব্দীর মধ্যভাগে কার, টেগোর অ্যান্ড কোম্পানি দামোদর নদের নারায়ণকুড়ি ঘাট থেকে কলকাতায় কয়লা সরবরাহ করত। কিন্তু নদীর জল সারাবছর পর্যাপ্ত না থাকায় মাঝেমধ্যেই ঠিকমতো সরবরাহের কাজে বিঘ্ন ঘটত। লাভজনক একটি কয়লা পরিবহন ব্যবসা চালু করার জন্য ইস্ট ইন্ডিয়ান রেলওয়ে কোম্পানি ১৮৫৫ সালে কলকাতা থেকে হুগলি পর্যন্ত প্রসারিত রেল লাইনটিকে রানিগঞ্জ পর্যন্ত সম্প্রসারিত করে। এরপর ১৮৬৩ সালে সেই লাইনটিকে আসানসোল পর্যন্ত সম্প্রসারিত করা হয়।


title: আসানসোল রেল স্টেশন

text: রেলপথ স্থাপনের জন্য ইস্ট ইন্ডিয়ান রেলওয়ে কোম্পানির প্রয়োজন হয় পরিকাঠামো উন্নয়নের। রানিগঞ্জ অঞ্চলের তৎকালীন জমিদার পরিবার (সিয়ারসোল রাজ) জমি দিতে অস্বীকার করেছিল। অধুনা কাশীপুরের জমিদার (পঞ্চকোট রাজ) শেরগড়ে জমি দিতে রাজি হন। আসানসোল সেই সময় এই অঞ্চলের অংশ ছিল। ১৮৬৩-৬৪ সালে ইস্ট ইন্ডিয়ান রেলওয়ে কোম্পানি পঞ্চকোট রাজের থেকে একটি বড়ো জঙ্গল কেনেন। সেখানেই আসানসোল শিল্পাঞ্চলের উন্নয়ন শুরু হয়।


title: আসানসোল রেল স্টেশন

text: এরপর আসানসোল আরও গুরুত্ব অর্জন করে। ১৮৬৬ সালে কলকাতা-দিল্লি পথে যে পথটি পরবর্তীকালে সাহেবগঞ্জ লুপ নামে পরিচিত হয়, সেই পথে প্রথম ট্রেন চলে। ১৮৭১ সালে আসানসোল ও ঝাঝা হয়ে একটি তুলনামূলক কম পথের লাইন চালু হয়। প্রথম দিকে এটিকে কর্ড বলা হত। কিন্তু বেশিরভাগ ট্রেন এই পথে চলতে শুরু করলে এই লাইনটির নাম পালটে মেন লাইন রাখা হয়। আগেকার মেন লাইনটির নাম হয় সাহেবগঞ্জ লুপ। ১৯০১ সালে সীতারামপুর-গয়া-মুঘলসরাই গ্র্যান্ড কর্ড লাইন নির্মাণের কাজ সম্পূর্ণ হলে (এই লাইনটির আনুষ্ঠানিক উদ্বোধন ১৯০৬ সালে এবং চালু হয়েছিল ১৯০৭ সালে), কলকাতা ও দিল্লির মধ্যে দূরত্ব আরও কমে যায়। আসানসোল এই সময় থেকে মেন ও কর্ড লাইনের জংশন হিসেবে কাজ করতে থাকে। প্রকৃত জংশন স্টেশন সীতারামপুর ছিল তুলনামূলকভাবে ছোটো স্টেশন।


title: আসানসোল রেল স্টেশন

text: কলকাতা ও দিল্লিকে রেলপথে যুক্ত করার জন্য ব্যাপক কর্মকাণ্ড চলাকালীন ১৮৮৭ সালে বেঙ্গল নাগপুর রেলওয়ে আসানসোল কয়লা বলয় পর্যন্ত নিজস্ব ট্র্যাক সম্প্রসারিত করে। এই ভাবে আদ্রা আসানসোলের সঙ্গে যুক্ত হয়।


title: আসানসোল রেল স্টেশন

text: আসানসোল রেলপথে যুক্ত হওয়ার পর এই অঞ্চলের বিকাশ ও বৃদ্ধি গতি পেয়েছিল।


title: আসানসোল রেল স্টেশন

text: ১৯৫০-এর দশকে রেলপথের বৈদ্যুতিকরণের কাজ ব্যাপক গতি পেয়েছিল। প্রথম দিকে ৩ কেভি ডিসি ট্র্যাকশন স্থাপিত হলেও, রেল পরবর্তীকালে ২৫ কেভি এসি ব্যবস্থা গ্রহণ করে। বর্ধমান-মুঘলসরাই বিভাগের বৈদ্যুতিকরণের কাজ শেষ হয়েছিল ১৯৫৭ সালে। ১৯৬০ সাল নাগাদ হাওড়া-গয়া অংশটির বৈদ্যুতিকরণের কাজ শেষ হয়। টাটানগর-আদ্রা-আসানসোল বিভাগের বৈদ্যুতিকরণের কাজ শেষ হয় ১৯৫৭-১৯৬২ পর্যায়ে।


title: আসানসোল রেল স্টেশন

text: ভারতীয় রেলের প্রাচীনতম বৈদ্যুতিক লোকো শেডটি আসানসোলে অবস্থিত। এখানে ডব্লিউএজি-৫ ও ডব্লিউএএম-৪ বৈদ্যুতিক ইঞ্জিন রাখা হয়।


title: আসানসোল রেল স্টেশন

text: ১৯২৫ সালে গঠিত আসানসোল বিভাগ ভারতীয় রেলের প্রাচীনতম বিভাগগুলির অন্যতম। হাওড়া-দিল্লি মেন লাইনের উপর এই বিভাগের এক্তিয়ার এলাকা খানা জংশনের ডিসট্যান্ট সিগন্যাল থেকে ঝাঝার ডিসট্যান্ট সিগন্যাল পর্যন্ত প্রসারিত। গ্র্যান্ড কর্ডের উপর এই বিভাগের এক্তিয়ার এলাকা প্রধানখুন্তার ডিসট্যান্ট সিগন্যাল পর্যন্ত প্রসারিত। এর এক্তিয়ার এলাকার ব্রাঞ্চ লাইনগুলি হল: অন্ডাল-সাঁইথিয়া, অন্ডাল-তপসী-বারাবনী-সীতারামপুর, মধুপুর-গিরিডি, জসিডি-বৈদ্যনাথধাম ও জসিডি-দুমকা। এই বিভাগের মোট রেলপথের দৈর্ঘ্য ৫৬৫ কিলোমিটার। খানা থেকে সীতারামপুর পর্যন্ত এই পথে চারটি লাইন (দুটি আপ ও দুটি ডাউন) রয়েছে। দৈনিক ১০০টি মেল/এক্সপ্রেস ট্রেন ও ২১২টি প্যাসেঞ্জার ট্রেন এই পথে যাতায়াত করে। প্রতিদিন ১৪৪,০৭০ জন যাত্রী এই পথ ব্যবহার করেন।


title: আসানসোল রেল স্টেশন

text: ভারতীয় রেলের সর্বোচ্চ একশোটি বুকিং স্টেশনের অন্যতম হল আসানসোল। আসানসোল রেল স্টেশনের উপর দিয়ে ১৫২টি ট্রেন (সাপ্তাহিক ও দ্বি-সাপ্তাহিক ট্রেন সহ) চলাচল করে। হাওড়া রাজধানী ও দুরন্ত এক্সপ্রেস ছাড়া সব ট্রেনই এই স্টেশনে থামে।


title: আসানসোল রেল স্টেশন

text: আসানসোল রেল স্টেশনে ৩টি দ্বিশয্যা-বিশিষ্ট শীতাতপ-নিয়ন্ত্রিত প্রতীক্ষালয়, ২টি দ্বিশয্যাবিশিষ্ট অশীতাতপ-নিয়ন্ত্রিত প্রতীক্ষালয় এবং একটি আটশয্যা-বিশিষ্ট ডরমিটরি আছে। প্লাটফর্ম নম্বর ২ আর ৭ এ চলন্ত সিঁড়ির সুবিধা রয়েছে।


title: বেরো রেল স্টেশন

text: বেরো রেল স্টেশন হল ভারতের পশ্চিমবঙ্গ রাজ্যের পুরুলিয়া জেলার বেরো গ্রাম ও পার্শ্ববর্তী গ্রামাঞ্চলে রেল-পরিষেবা প্রদানকারী একটি রেল স্টেশন। রামকানালী ও জয়চণ্ডী পাহাড় স্টেশনের মধ্যবর্তী রেলওয়ে স্টেশন হল 'বেরো'।


title: বেরো রেল স্টেশন

text: নাগপুর ছত্তীসগঢ় রেলওয়ের মানোন্নয়নের উদ্দেশ্যে ১৮৮৭ সালে বেঙ্গল নাগপুর রেলওয়ে গঠিত হয়। এরপর এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষ্যেবিলাসপুর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহণের জন্য খুলে দেওয়া হয়।


title: বেরো রেল স্টেশন

text: টাটানগর-আর্দ্রা-আসানসোল বিভাগের বৈদ্যুতিকরণের কাজ সমাপ্ত হয়েছিল ১৯৫৭-১৯৬২ পর্যায়ে।


title: বালুরঘাট রেল স্টেশন

text: বালুরঘাট রেল স্টেশন হল একলাখি-বালুরঘাট ব্রাঞ্চ লাইনের একটি রেল স্টেশন। এটি ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এই স্টেশনটি বালুরঘাট ও আশেপাশের অঞ্চলগুলিকে রেল-পরিষেবা প্রদান করে।


title: বালুরঘাট রেল স্টেশন

text: দীর্ঘ একলাখি-বালুরঘাট ব্রড গেজ লাইনটি ২০০৪ সালে চালু হয়। ২০১০-১১ সালের রেল বাজেটে হিলি পর্যন্ত এই ব্রাঞ্চ লাইনের সম্প্রসারণের প্রস্তাব দেওয়া হয়।


ভেড়ামারা পাইলট মাধ্যমিক বালিকা বিদ্যালয় () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। ভেড়ামারা উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৫৯ সালে বিদ্যালয়টি প্রতিষ্ঠা করা হয়।


ভেড়ামারা পাইলট মাধ্যমিক বালিকা বিদ্যালয়টি স্থানীয় নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৫৯ সালে প্রতিষ্ঠা লাভ করে।


title: ভেড়ামারা পাইলট মাধ্যমিক বালিকা বিদ্যালয়

text: ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ২টি ভবন।


text: বিদ্যালয়টির মোট জমির পরিমাণ ১ একর।


text: বিদ্যালয়টির মোটছাত্রীর সংখ্যা ২০১৩-১৪ শিক্ষাবর্ষে প্রায় ৩৫০ জন।


title: পেই ডে কেন্দ্র

text: পেই ডে কেন্দ্র ( ), শিকাগো শহরে অবস্থিত একটি দালান যা পূর্বে অন লিয়ং মার্চেন্টস এ্যসোসিয়েশন ভবন নামে পরিচিত ছিল। অন লিয়ং মার্চেন্টস এ্যসোসিয়েশন-এর জন্য নির্মিত এই ভবনটির নক্সা করেন ক্রিশ্চিয়ান এস. মাইকেলসন এবং সিগার্ড এ. রগ্নস্ট্যাড নামের দু'জন স্থপতি, যা ১৯২৮ সালে চালু হয়। অভিবাসী সহায়তা কেন্দ্র হিসেবে এটিকে ব্যবহার করতো অন লিয়ং মার্চেন্টস এ্যসোসিয়েশন এবং অনানুষ্ঠানিকভাবে চাইনা টাউনএর "সিটি হল" হিসেবে পরিচিত ছিল। ১৯৮৮ সালে, ফেডারেল ব্যুরো অব ইনভেস্টিগেশন এবং শিকাগো পুলিশ বিভাগ অবৈধ ব্যবসা তদন্তের অংশ হিসেবে তল্লাসি করে। যুক্তরাষ্ট্র সরকার একই বছর ভবনটি জব্দ করে।


title: পেই ডে কেন্দ্র

text: ১৯৯৩ সালে $১.৪ মিলিয়ন দামে চাইনিজ খৃস্টান ইউনিয়ন চার্চ (সি.সি.ইউ.সি) ভবনটি কিনে এবং পেই ডে কেন্দ্র নামকরণ করে। একই বছর শিকাগো ল্যান্ডমার্ক কমিশন অন লিয়ং মার্চেন্টস এ্যসোসিয়েশন ভবনকে শিকাগো ল্যান্ডমার্ক হিসেবে মনোনীত করে। সি.সি.ইউ.সি ভবনের উপেক্ষিত অভ্যন্তরীণ সংস্কার এবং হালনাগাদ করার জন্য কমিউনিটি অনুদান থেকে $১ মিলিয়ন খরচ করে। নতুন নামকৃত পেই ডে কেন্দ্র বিভিন্ন প্রকার ধর্মীয়, কমিউনিটি, এবং শিক্ষামূলক কর্মসূচী (যেমন বিদেশি এবং দ্বিতীয় ভাষা হিসেবে ইংরেজি (এস.ই.এল)) সঞ্চালনা করে যাচ্ছে।


title: পেই ডে কেন্দ্র

text: ২০০৭ সালে আমেরিকান এক্সপ্রেস এবং ঐতিহাসিক সংরক্ষণের জন্য জাতীয় ট্রাস্ট (এন.টি.এইচ.পি) এর সৌজন্যে একটি অনুষ্ঠানে পেই ডে কেন্দ্র সংরক্ষণের অংশীদারদের থেকে $১০০,০০০ অর্জন করে। পুননির্মাণ কাজের প্রস্তুতি হিসেবে, কাঠামোগত ও স্থাপত্য ইঞ্জিনিয়ারিং ফার্ম ইউস, জেনি, এলেস্টনার এসোসিয়েটস আইএনসি. ভবনের টেরা কোট্টা অংশ উপর ভিত্তি করে দক্ষিণ ও পূর্বমুখী অংশের পরীক্ষা নিরীক্ষার সম্পন্ন করে। ২০১০ এর প্রথমভাগে সমাপ্তির জন্য বসন্ত ২০০৯ সালে পুননির্মাণ কাজ শুরু হয়। সম্পূর্ণ ভবন এর বহিরাবরণ টেরা কোট্টা টুকরোগুলি ও মাটির ছাদ টাইলস পুনরূদ্ধার দূরপ্রসারী $২ মিলিয়ন মেরামতের পরিকল্পনার প্রথম পদক্ষেপ ছিল।


title: পেই ডে কেন্দ্র

text: ১৯১২ সালে চীনা ব্যবসা শিকাগো লুপ থেকে শিকাগোর দক্ষিণ সাইড স্থানান্তর শুরু হয়। এই ধারা শুরু করে অন লিয়ং মার্চেন্টস এ্যসোসিয়েশন দলিল-ধারী ও সাবেক ইলিনয় স্টেটের এটর্নী জেকব জে. কার্নের কাছে আবেদন করে আর্কিটেক্ট এইচ.জে সওনসোনকে পশ্চিম ২২তম সড়কে ২০০ ব্লকে ১৫টি দোকান, ৩০টি এপার্টমেন্ট এবং অফিস স্পেসের নক্সা করার জন্য নিয়োগ দিতে। $২০০,০০০ দিয়ে ১৯১২সালে নির্মিত, ভবনের নকশা সময় অনুযায়ী সাধারণ ছিল; যাইহোক, এটা সাদা টালি ছাঁটা গঠনবিশিষ্ট চীনা ড্রাগন দিয়ে সুশোভিত ছিল এবং তৃতীয় তলায় একটি বারান্দা ছিল। এসোসিয়েশন ১৯১৪সালে ভবনের তৃতীয় তলায় স্থানান্তর করা হয়।


title: পেই ডে কেন্দ্র

text: ১৯২০এর দিকে চাইনিজ সম্প্রদায়ের নেতারা সদ্য উন্নয়নশীল চাইনাটাউনে প্রায় ৫০টি সম্পত্তিতে দশ বছরের ইজারা সুরক্ষিত করেন। সমিতির পরিচালক জিম ময় একটি চীনা শৈলীর ভবন এলাকায় চীনা সম্প্রদায়ের নতুন উপস্থিতি একটি শক্তিশালী চাক্ষুষ ঘোষণার হিসেবে গঠন করা উচিত বলে সিদ্ধান্তে নেন। কোন চীনা বংশোদ্ভূত স্থপতি সেসময়ে শিকাগোতে না থাকায় ১৯২৬সালের বসন্তে শিকাগো জন্মগ্রহণকারী নর্স স্থপতি ক্রিশ্চিয়ান এস. মাইকেলসন এবং সিগার্ড এ. রগ্নস্ট্যাডকে অন লিয়ং মার্চেন্টস অ্যাসোসিয়েশনের ভবনের নক্সা করতে বলা হয়। ১৯২০সালে শিকাগো শহরের প্রান্তবর্তী বসতি এলাকায় মাইকেলসন এবং রগ্নস্ট্যাডের ফার্ম ময়'স পিকক ইন. বানানোর পর ময় তাদের দুইজনকে আমার নিয়োগ দেয়ার সিদ্ধান্ত নেন।


title: পেই ডে কেন্দ্র

text: চীনা আর্কিটেকচারে গ্রন্থে অধ্যয়ন করার পর, মাইকেলসন এবং রগ্নস্ট্যাডের চূড়ান্ত নকশা চীনা স্থাপত্য রূপের পশ্চিমা স্থপতির প্রাচ্যবিদ্যার উদাহরণ ছিল প্রথাগত চীনা স্থাপত্যের খোঁজ পাওয়া "লিউ লি" গ্লেজড সিরামিক, রগ্নস্ট্যাডের নকশাকৃত বহিরাবরণের টেকো ভাস্কর্য, ক্রিস্টাল লেকের তৈরি টেরাকোটা, ইলিনয় এর আমেরিকান টেরা কোট্টা কোম্পানি একটি ভালো বিকল্প ছিল। যখন জুলাই ৪, ১৯২৬সালে ভবনের পরিকল্পনা শিকাগো ট্রিবিউন এ ঘোষণা করা হয় তখন বলা হয়, "আমেরিকায় চীনা দ্বারা নির্মীত সবচেয়ে ব্যয়বহুল ভবন এবং বিশদ দূর্গ" নির্মাণ ১৯২৬ সালে শুরু হয় এবং $১ মিলিয়ন খরচ করে এক বছর পরে সম্পন্ন হয়।


title: পেই ডে কেন্দ্র

text: ১৯২৮ সালে ভবনটি চালুর পর অন লিয়ং মার্চেন্টস এ্যসোসিয়েশন এটি একটি অভিবাসী সহায়তা কেন্দ্র যা বিভিন্ন মিটিং হল, একটি স্কুল, একটি মন্দির, এবং এসোসিয়েশনের অফিস হিসেবে ব্যবহৃত হত। এটা প্রায়শয় চায়নাটাউনের "সিটি হল" হিসেবে পরিচিত ছিল ১৯৪১ সালে সেন্ট থেরিস চাইনিজ ক্যাথলিক স্কুল আরম্ভ করার জন্য অন লিয়ং মার্চেন্টস এ্যসোসিয়েশন রেভারেন্ড জন টি.এস. মাও কে প্রস্তাবনা দেয়। ১৯৫০সালের মধ্যে স্কুলটি জনাকীর্ণ হয়ে ওঠে, কিন্তু নতুন ভবন স্থাপনা হওয়ার পূর্ব পর্যন্ত এটি এই ভবনেই ছিল। ১৯৬১ সালে স্কুলের নিজস্ব ভবন নির্মাণ সম্পূর্ণ হয়।


title: পেই ডে কেন্দ্র

text: ১৯৬০ সালের মধ্যভাগে প্রসিকিউটররা মাল্টি মিলিয়ন ডলারের কালোবাজারি অপারেশন জন্য একটি জাতীয় প্রধান কার্যালয় ভবন ছিল দাবি শুরু করে। ২০ এপ্রিল ১৯৮৮ সালে , ফেডারেল ব্যুরো অব ইনভেস্টিগেশন এবং শিকাগো পুলিশ বিভাগ-এর তদন্তকারীরা অন লিয়ং মার্চেন্টস এ্যসোসিয়েশনে তল্লাসি করে ভবনটির দ্বিতীয় তলায় লুকানো একটি ক্যাসিনো থেকে বাজেয়াপ্ত জুয়ার একটি সিন্দুক থেকে $৩৫০,০০০ জব্দ করে। সহকারী অ্যাটর্নি জন জে. স্কুলি দাবি করেন যে, এ্যসোসিয়েশন ১৯৬৬ থেকে ১৯৮৮ সালের মধ্যে $৬ মিলিয়ন অবৈধ জুয়ার মুনাফা সংগ্রহ করে। ভবনটি দুই মাস পরে ফেডারেল ব্যুরো অব ইনভেস্টিগেশন যুক্তরাষ্ট্র সরকার-এর ফেডারেল অবৈধ ব্যবসা আইন-এর অধীনে জব্দ করে। প্রায় পাঁচ বছর ভবনের দ্বিতীয় তলার বেশ কিছু দোকান বাদে সব খালি পড়ে ছিল। উপরের তলাগুলির কক্ষ সমূহ রঙ চটে এবং মলিন হয়ে ভগ্নদশায় পরিনত হয়।


title: পেই ডে কেন্দ্র

text: ১ ডিসেম্বর, ১৯৯৩ সালে সিটি কাউন্সিল কমিটি দ্বারা একটি সর্বসম্মত কণ্ঠভোট-এর পর শিকাগো ল্যান্ডমার্ক কমিশন অন লিয়ং মার্চেন্টস এ্যসোসিয়েশন ভবনকে শিকাগো ল্যান্ডমার্ক হিসেবে মনোনীত করে, যা চাইনাটাউনের একমাত্র ঐরূপ ল্যান্ডমার্ক। শিকাগোতে "চীনা সাংস্কৃতিক ঐতিহ্য সবচেয়ে গুরুত্বপূর্ণ প্রতীক" হিসেবে এটিকে বর্ণিত করা হয়েছে। একই বছর চাইনিজ খৃস্টান ইউনিয়ন চার্চ (সি.সি.ইউ.সি) ভবনটি $১.৪ মিলিয়ন দামে সরকারের কাছ থেকে ক্রয় করে। সি.সি.ইউ.সি এখন নব্য নামকরণ করা এবং পেই ডে কেন্দ্রকে বিভিন্ন প্রকার ধর্মীয়, কমিউনিটি, পারিবারিক শিক্ষার মত শিক্ষামূলক কর্মসূচী, সঙ্গীতানুষ্ঠান, কম্পিউটার প্রশিক্ষণ এবং যুব কার্যক্রম কর্মসূচী সঞ্চালনা করে যাচ্ছে, যেখানে বিদেশি এবং দ্বিতীয় ভাষা হিসেবে ইংরেজি (এস.ই.এল) কেন্দ্রের সবচেয়ে বড় কর্মসূচী ছিল। সাম্প্রতিক চীনা অভিবাসীরা দৈনন্দিন চাহিদার সহায়তার জন্য কেন্দ্রে যেতে পারেন। কেন্দ্রটি বার্ষিক প্রায় ২,৫০০ নতুন অভিবাসীকে সেবা দিয়ে আসেছে। কেন্দ্রের বার্ষিক $১.৫ মিলিয়ন পরিচালনা বাজেট আংশিকভাবে রাষ্ট্র এবং স্থানীয় সরকার অনুদান এবং ব্যক্তিগত অনুদান দ্বারা অর্থায়ন করা হয়।


title: পেই ডে কেন্দ্র

text: ১৯৯৩ সালে ভবনটি ক্রয়ের পর চাইনিজ খ্রিস্টান ইউনিয়ন চার্চ কমিউনিটি অনুদানের মাধ্যমে সংগৃহীত $১ মিলিয়ন খরচ করে ভবনের অন্দরমহল ব্যাপক পরিবর্তন করে যেগুলো রং চটে যাওয়া, প্লাস্টার খুলে যাওয়া এবং আলোক সল্পতায় ভুগছিল। অন লিয়ং মার্চেন্টস এ্যসোসিয়েশনের পূর্ববর্তী সিন্দুকটি সাজঘরে রূপান্তরিত করা হয়, এবং ভবনের উত্তাপন এবং পানি সরবরাহ ব্যবস্থার গুরুত্বপূর্ণ সংস্কার ও প্রতিস্থাপন ঘটে। সংস্কার কাজ ১৯৯৫ সালে সম্পন্ন হয়, এবং সি.সি.ইউ.সি নভেম্বরে ভবনটি চালু করে।


title: পেই ডে কেন্দ্র

text: ২০০৭ সালের নভেম্বর মাসে আমেরিকান এক্সপ্রেস এবং ঐতিহাসিক সংরক্ষণের জন্য জাতীয় ট্রাস্ট (এন.টি.এইচ.পি) এর সৌজন্যে একটি অনুষ্ঠানে পেই ডে কেন্দ্র সংরক্ষণের অংশীদারদের থেকে $১০০,০০০ অর্জন করে। ২০০৭ সালের নভেম্বর মাসে পেই ডে কেন্দ্র $১০০,০০০। ই-মেইল, ফেসবুক, এবং গির্জা সংবাদের মাধ্যমে প্রচারের মাধ্যম ভবনটি পাঁচ সপ্তাহব্যাপী অনলাইন প্রতিযোগীতার শুরু থেকে শীর্ষস্থানে অবস্থান করে এবং শেষ পর্যন্ত ভোট ১৪% লাভ করে। এটা রবী হাউস, শিকাগো সাংস্কৃতিক কেন্দ্র, এবং ইউুনিটি টেম্পল সহ প্রতিযোগিতায় অংশগ্রহণকারী শিকাগোর অন্যান্য ২৪টি ঐতিহাসিক স্থানের চেয়ে বেশী ভোট অর্জন করে।


title: পেই ডে কেন্দ্র

text: পুননির্মাণ কাজের প্রস্তুতি হিসেবে, কাঠামোগত ও স্থাপত্য ইঞ্জিনিয়ারিং ফার্ম ইউস, জেনি, এলেস্টনার এসোসিয়েটস আইএনসি. ভবনের টেরা কোট্টা অংশ উপর ভিত্তি করে দক্ষিণ ও পূর্বমুখী অংশের পরীক্ষা নিরীক্ষার সম্পন্ন করে। শব্দোত্তর তরঙ্গ পরীক্ষার মাধ্যমে প্রকৌশলীরা পুনরায় ক্ষয়ক্ষতি না করে টেরা কোট্টার অবস্থা নির্ণয় করতে সক্ষম হয়। গুরুতরভাবে ফাটল ধরা বা ক্ষতিগ্রস্ত টুকরা গুলো আংশিকভাবে সরানো হয় এবং এই তথ্য থেকে একটি রিপোর্ট লেখা হয়। এই প্রতিবেদনে রাজমিস্ত্রিদের বাড়ির সামনের দিক এবং টেরাকোটা মেরামতের কাজের জন্য সুপারিশ করা হয়। ২০১০ এর প্রথমভাগে সমাপ্তির জন্য বসন্ত ২০০৯ সালে পুননির্মাণ কাজ শুরু হয়। দক্ষিণ টাওয়ার এবং প্রাচীরের সমস্ত ক্ষতিগ্রস্ত টেরা কোট্টা অংশ প্রতিস্থাপিত হয় এবং প্যারাপেট এবং স্ক্যাফোল্ডিং অধিকতর পুননির্মাণ কাজের প্রস্তুতির জন্য ভবনের পূর্বদিকের সম্মুখভাগে স্থাপন করা হয়। সম্পূর্ণ ভবন এর বহিরাবরণ টেরা কোট্টা টুকরোগুলি ও মাটির ছাদ টাইলস পুনরূদ্ধার দূরপ্রসারী $২ মিলিয়ন মেরামতের পরিকল্পনার প্রথম পদক্ষেপ ছিল।


title: লরেশিয়া

text: লরেশিয়া হল প্যানজিয়া নামক এককমহাদেশটি ভেঙে মেসোজোয়িক মহাযুগে (২৫.২ কোটি - ৬.৬ কোটি বছর আগে) যে দু'টি অতিমহাদেশ সৃষ্টি হয়েছিল, তার মধ্যে উত্তরের অংশটি। দক্ষিণের অংশটিকে সাধারণভাবে গন্ডোয়ানা অতিমহাদেশ নামে অভিহিত করা হয়ে থাকে। পূর্বতন লরেনশিয়া, বালটিকা, কাজাখস্তানিয়া, সাইবিরিয়া, প্রভৃতি ঐতিহাসিক মহাদেশ এবং উত্তর ও পূর্ব চীন মহাদেশীয় ভূত্বক নিয়ে গঠিত ছিল এই অতিমহাদেশ। অর্থাৎ বর্তমান পৃথিবীর উত্তর গোলার্ধের স্থলভাগের বেশিরভাগ অংশই মেসোজোয়িক মহাযুগে লরেশিয়া অতিমহাদেশের অন্তর্ভুক্ত ছিল। পূর্বতন পার্মিয়ান যুগে (প্যালিওজোয়িক মহাযুগের শেষভাগ; ২৯.৮৯ কোটি - ২৫.৪২ কোটি বছর আগে) লরেশিয়া মহাদেশের আয়তন ছিল প্রায় ৬ কোটি ৫০ লক্ষ বর্গকিলোমিটার।


title: লরেশিয়া

text: জার্মান মেটিরিওলজিস্ট আলফ্রেড লোটার ভেগনার ১৯১২ সালে তাঁর বক্তৃতায় ও তারপর ১৯১৫ সালে তাঁর বিখ্যাত বই "ডি এনটস্টেয়ুং ড্যের কন্টিনেন্টা উন্দ ওৎসেয়ানা"য় (মহাদেশ ও মহাসমুদ্রগুলির উৎপত্তি) প্রথম এককমহাদেশ প্যানজিয়ার ধারণা দেন। দক্ষিণ আফ্রিকার ভূবিজ্ঞানী আলেক্সান্দার দু তোয়া ১৯৩৭ সালে তাঁর বই "আওয়ার ওয়ান্ডারিং কন্টিনেন্ট"-এ ভেগনারের দেওয়া তত্ত্বকেই আরও বিস্তৃত করে ঐ এককমহাদেশ প্যানজিয়ার ভাঙনের ফলে উত্তরে লরেশিয়া ও দক্ষিণে গন্ডোয়ানা নামক দুই অতিমহাদেশের ধারণার কথা প্রথম উচ্চারণ করেন।


title: লরেশিয়া

text: "লরেশিয়া" নামটির উৎপত্তি দু'টি শব্দ "লরেনশিয়া" (উত্তর আমেরিকার মহাদেশীয় স্থলভাগ) ও "ইউরেশিয়া" থেকে। অর্থাৎ, নামটি ভূতাত্ত্বিকভাবে উত্তর আমেরিকা মহাদেশ ও ইউরেশিয়া মহাদেশদ্বয়ের মূল অংশের একত্র সমাবেশের তাৎপর্য বহন করে।


title: লরেশিয়া

text: লরেশিয়া অতিমহাদেশটি সাধারণভাবে মেসোজোয়িক মহাযুগের ট্রায়াসিক যুগে (২৫.২২ কোটি - ২০.৮৫ কোটি বছর আগে) অতিকায় এককমহাদেশ প্যানজিয়ার অংশ ছিল এবং মহাদেশীয় চলনের (Continental drift) ফলে সেই এককমহাদেশটি ভেঙে আলাদা হয়ে উত্তর গোলার্ধের দিকে সরে এসেছিল বলে ধারণা করা হয়ে থাকে। তবে বর্তমান গবেষণায় বিশ্বাস করা হয় 'লরেশিয়া' বলতে পৃথিবীর স্থলভাগের যে অংশকে বোঝানো হয় তা আরও পূর্বে প্রায় ৮০ কোটি বছর আগে প্রোটেরোজোয়িক অধিযুগে রোডিনিয়া নামক এককমহাদেশটি ভেঙে যাওয়ার সময় থেকেই একইসাথে অবস্থান করছিল। মেসোজোয়িক মহাযুগের লরেশিয়া অতিমহাদেশের থেকে এই পূর্বতন অতিমহাদেশের পার্থক্য বোঝাতে এই পূর্বতন অতিমহাদেশকে সাধারণভাবে প্রোটো-লরেশিয়া বলে অভিহিত করা হয়। এই প্রোটো-লরেশিয়া পরবর্তীকালে আর ভেঙে যায়নি। প্রাক্-ক্যাম্ব্রীয় কালের সময়সীমার মধ্যেই তার শেষের দিকে আজ থেকে প্রায় ৬০ কোটি বছর আগে এই অতি মহাদেশটি মহাদেশীয় চলনের ফলে আরো দু'টি অতিকায় স্থলভাগের সাথে একত্রিত হয়ে প্যানোটিয়া অতিমহাদেশ গঠন করে। কিন্তু আজ থেকে ৫৪ কোটি বছর আগে ক্যাম্ব্রীয় যুগে মহাদেশীয় ভূত্বকগুলির পারস্পরিক সংঘর্ষের ফলে এই অতি মহাদেশটি আবার ভেঙে যায়।


title: লরেশিয়া

text: এইভাবে লরেশিয়ার গঠন ও শেষপর্যন্ত তার ভেঙে যাওয়ার আসল কারণ লুকিয়ে আছে টেকটনিক পাতের চলন, মহাদেশীয় ভূত্বকের চলন ও সমুদ্রতলের বিস্তৃতি প্রক্রিয়ার মধ্যে।


title: সেন্ট্রাল রেলওয়ে বিল্ডিং

text: সেন্ট্রাল রেলওয়ে বিল্ডিং (সিআরবি) বাংলাদেশের চট্টগ্রাম বিভাগের কোতোয়ালী থানার অধীনে টাইগার পাস সংলগ্ন পাহাড়ী এলাকায় অবস্থিত। এটি বাংলাদেশ রেলওয়ের মহাব্যবস্থাপকের নিয়ন্ত্রণ কার্যালয়। ১৮৭২ সালে সম্পূর্ণ হওয়া ভবনটি, বন্দর নগরীর প্রাচীনতম ভবন। এর পূর্বদিকে, সিআরবি সড়ক জুড়ে রয়েছে রেলওয়ে হাসপাতাল যা ১৯৯৪ সালে প্রতিষ্ঠা করা হয়। এখানে একটি ৫০ শয্যা বিশিষ্ট মেডিকেল কলেজ স্থাপনের প্রস্তাবনা ছিল এবং বর্তমানে যা ২৫০ শয্যায় উন্নীত হয়েছে। সিআরবি পার্শ্ববর্তী স্থানে রেল কর্মকর্তাদের জন্য একটি আবাসিক এলাকাও গড়ে উঠেছে। সিআরবি পাহাড়ের রয়েছে হাতির বাংলো। এছাড়াও কেন্দ্রের দিকে রয়েছে শিরীষতলা নামে একটি প্রশস্ত মাঠ, যেখানে প্রতিবছর পহেলা বৈশাখ, পহেলা ফাল্গুন ইত্যাদি ঐতিহ্যগত উৎসব আয়োজিত হয়ে থাকে।


title: চরমপন্থাবাদ

text: চরমপন্থাবাদ বা চরমপন্থা () অর্থ হল, শাব্দিকভাবে: "(কোনকিছুকে) সীমার দিকে, চরম দিকে ধাবিত করা" বা "চরমপন্থী হওয়ার ধাপ বা বৈশিষ্ট্য, চরম মতবাদ বা দৃষ্টিভঙ্গির পক্ষ সমর্থন করা"।


title: চরমপন্থাবাদ

text: বর্তমান সময়ে, এই পরিভাষাটি রাজনৈতিক ও ধর্মীয় চিন্তাধারায় সবচেয়ে বেশী ব্যবহৃত হয়, এমন একটি মতাদর্শকে বোঝাতে যা (সম্পর্কিত বক্তা অথবা পরোক্ষভাবে বিনিময়কৃত সামাজিক মতৈক্যের দ্বারা) সমাজের (গ্রহণযোগ্য) মূলধারার আচরণ বা মনোভাব হতে অত্যধিক বহির্ভূত হিসেবে বিবেচিত হয়। কিন্তু চরমপন্থাবাদকে উদাহরণস্বরূপ কোন একটি অর্থনৈতিক দৃষ্টিকোণ থেকেও সংজ্ঞার্থ করা হতে পারে।


title: চরমপন্থাবাদ

text: "চরমপন্থা" পরিভাষাটি সাধারণত (দৃঢ়) অসমর্থন প্রকাশ করার ক্ষেত্রে মর্যাদাহানিকর অর্থে ব্যবহৃত হয়, কিন্তু পাশাপাশি একটি আরও পাণ্ডিত্যপূর্ণ, নির্ভেজালভাবে বিবৃত এবং অ-নিন্দাসূচক দৃষ্টিকোণ হতেও এর সংজ্ঞার্থ করা হতে পারে।


title: চরমপন্থাবাদ

text: চরমপন্থিদের সাধারণত কেন্দ্রপন্থী ও মধ্যপন্থিদের বিপরীতে তুলনা করা হয়। উদাহরণস্বরূপ, পাশ্চাত্য দেশগুলোতে ইসলাম বা ইসলামী রাজনৈতিক আন্দোলনসমূহের সমসাময়িক আলোচনায়, চরমপন্থী (= 'মন্দ') এবং মধ্যপন্থী (= 'ভালো') মুসলিমদের মধ্যে পার্থক্যকরণ স্বভাবতই বড় আকার ধারণ করেছে।


title: চরমপন্থাবাদ

text: চরমপন্থী হিসেবে অনুভূত রাজনৈতিক এজেন্ডাসমূহ প্রায়শ ক্ষেত্রেই কট্টর বামপন্থা বা কট্টর ডানপন্থা, পাশাপাশি রাজনৈতিক আমূলসংস্কারবাদ, প্রতিক্রিয়াবাদ, মৌলবাদ ও অন্ধবিশ্বাস এ সকল মতবাদের ধারকদের কাছ থেকে আসে।


title: চরমপন্থাবাদ

text: বিভিন্ন সময়ের বিভিন্ন পরিপ্রেক্ষিতে চরমপন্থার বিভিন্ন আলাদা সংজ্ঞার্থ ছিল। ড. পিটার টি. কোলম্যান ও ড. আন্দ্রে বারটলি এই সংজ্ঞাগুলোর সংক্ষিপ্ত নিরীক্ষা প্রদান করেছেন:


title: চরমপন্থাবাদ

text:
অর্থনীতিবিদ রোনাল্ড উইনট্রোব মতপোষণ করেন যে, বহু চরমপন্থী আন্দোলন তাদের আদর্শিক দিক থেকে পরস্পর সম্পূর্ণ আলাদা হলেও এরা সকলেই কিছু একই রকম বৈশিষ্ট্য ধারণ করে। উদাহরণস্বরূপ, তিনি "ইহুদি মৌলবাদীগণ" ও "হামাসের চরমপন্থীগণের" মাঝে নিম্নোক্ত সাধারণ মিলগুলো তুলে ধরেন:
চরমপন্থার বিশ্লেষকদের মধ্যে একদল এটিকে মহামারী হিসেবে দেখেন। আরনো গ্রুয়েন বলেন, " চরমপন্থিদের স্বপরিচয়ের অভাববোধ হল আত্মবিধ্বংসী আত্মঘৃণার ফলস্বরূপ, যা তাঁদেরকে জীবনের প্রতি প্রতিশোধের অনুভূতির দিকে এবং নিজস্ব মানবতাবোধকে ধ্বংস করার দিকে পরিচালিত করে।" তাই, চরমপন্থাকে কোন যুদ্ধকৌশল, বা কোন মতাদর্শ হিসেবে নয় বরং একটি আবেগপূর্ণ অসুস্থতা হিসেবে দেখা হয় যা জীবন ধ্বংসের খোরাক যোগায়। ড. ক্যাথলিন টেইলর বিশ্বাস করেন যে মুসলিম মৌলবাদ একটি মানসিক অসুস্থতা এবং এটি "নিরাময়যোগ্য।"


title: চরমপন্থাবাদ

text: আরেকটি অভিমত হল চরমপন্থা হল "নির্যাতনভোগ, নিরাপত্তাহীনতা, উপহাস, অপমানবোধ, ক্ষতি ও ক্রোধের সুদীর্ঘ অভিজ্ঞতা"র অবদমিত তীব্র অনুভূতিসমূহের একটি আবেগপূর্ণ বহিঃনিঃসরণ যেগুলোকে ব্যক্তি ও দলকে সংঘাতে জড়ানোর কৌশল অনুসরণের দিকে পরিচালিত করার" কারণ বলে মনে করা হয়।


title: চরমপন্থাবাদ

text: অন্যান্য গবেষকগণ আবার চরমপন্থাকে "ক্ষমতা নিয়ে খেলা করার একটি যৌক্তিক কৌশল" হিসেবে দেখেন। উদাহরণস্বরূপ এলি বারম্যান'র কর্মকাণ্ড উল্লেখযোগ্য।


title: চরমপন্থাবাদ

text: ব্যারি গোল্ডওয়াটার ১৯৬৪ সালের রিপাবলিকান কনভেনশনে তার বক্তব্য রচয়িতা কার্ল হেস'র প্রশংসা করতে গিয়ে বলেন, ""স্বাধীনতা প্রতিরক্ষার স্বার্থে চরমপন্থায় কোন দোষ নেই, ন্যায়বিচার অনুসরণে শিথিলতা প্রদর্শনে কোন গুণ নেই।""


title: চরমপন্থাবাদ

text: রবার্ট এফ. কেনেডি বলেন, ""চরমপন্থিদের ব্যাপারে যে বিষয়টি আপত্তিকর ও বিপজ্জনক তা তাঁদের চরমপন্থা নয় বরং তা তাঁদের অসহনশীলতা। তারা তাঁদের বিরোধী প্রতিপক্ষদের সম্পর্কে যা বলে সেটাই মূল সমস্যা, তারা নিজেদের স্বার্থে যা বলে তা নয়।""


title: চরমপন্থাবাদ

text: ১৯৯০ সাল থেকে, যুক্তরাষ্ট্রের রাজনীতিতে "সিস্টার সউলজাহ আন্দোলন" পরিভাষাটি কোন রাজনীতিবিদের নিজ দলের সাথে সম্পৃক্ত চরমপন্থি ব্যক্তি, দল, মন্তব্য, বা অবস্থানকে জনগণের সামনে অস্বীকার করাকে বোঝাতে ব্যবহৃত হতো।